text:
Bo tin algun pregunta? Klek riba e siguiente link.Tuma kontakto >
Publiká riba 26 July 2016
Disponibel na hulandes tambe
Willemstad- Pagadónan di belasting no tin mester di bai Servisio di Impuesto mas pa entregá nan deklarashon pero por hasi esaki pa tur deklarashon di impuesto i primanan trankil na kas òf na ofisina. Un bishita na Servisio di Impuesto ta bira awor kasi innesesario, dor di hasi uso tambe di e referensia di pago úniko (unieke betaalkenmerk) na momentu di paga deklarashon i aanslagnan preferiblemente online.
Pa un tempu kaba empresarionan por hasi nan deklarashon online pa Impuesto riba ganashi, Impuesto riba benta, Impuesto riba entrada i e ‘verzamelloonstaat’. For di 11 di yüli último ta posibel pa hasi deklarashon online pa e primanan di ZV/OV tambe. Esaki konforme promesa na prensa na mei último. Empresanan por, djawe padilanti, hasi nan deklarashon online pa tur medio: LB/WB/OB/ZV-OV/Verzamelloonstaat.
E oumento di bishita riba e website di Servisio di Impuesto www.belastingdienst.cw ta prueba ku tin interes pa hasi uso di e fasilidatnan online ku Servisio di Impuesto ta ofresé. Si kompará e kantidat di petishon di empresanan ku a apliká pa deklará online di yanüari 2016 te ku yüni 2016, esaki a oumentá 2.7 biaha i a perkurá pa 50% mas tantu deklarashon online kompará ku e mes un periodo di yanüari 2016. Esaki ta mustra un kresementu den e konfiansa di e siudadano i empresarionan den e servisio modernisá di Servisio di Impuesto.
E trahadó awor tambe por deklará su Impuesto riba entrada (IB) online. Riba www.belastingdienst.cw e trahadó por traha un nòmber di usuario fásil hasiendo uso di su crib-number i sobrá informashonnan personal. E informashonnan aki ta bai mesora den un banko di informashon di Servisio di Impuesto.
E periodo di taip tur deklarashon over na man a pasa pa olvido.
Esaki ta kontribuí na un servisio mas mihó i efektivo. Ta rekomendá un i tur pa kuminsá traha un kuenta mirando e echo ku pa 1 di yanüari 2017 ta solamente posibel pa entregá deklarashonnan digital/online. Pues lo no repartí deklarashonnan di papel masalmente mas . Klientenan di Servisio di Impuesto ku mester hasi deklarashon di Impuesto riba entrada pa e añanan 2011 te ku 2014 ainda por hasi esaki online.
Den kaso ku klientenan di Servisio di Impuesto tin mas pregunta tokante deklarashonnan online i òf pa otro pregunta por akudí na e Helpdesk via helpdeskbelastingdienst@minfin.cw òf bèl e number di telefòn 734-2570, durante oranan di ofisina di och’or di mainta pa mitar di diesdos di mèrdia (08:00-11:30) i di dos or di mèrdia pa mitar di kuater di atardi (14:00-15:30).


c: text/html

text:
Minister Plasterk a desaprobá presupuesto di Statia.
Minister Ronald Plasterk no a duna su aprobashon na e presupuesto di Sint Eustatius. E minister a indiká ku e presupuesto no ta kumpli ku eksigensianan legal. Kolegio Ehekutivo i Konseho Insular a risibí e desishon. Presupuesto 2017 di Statia no ta kumpli ku e eksigensianan di lei, pasó e presupuesto kalkulá pa e personal ta hopi pèrtá pa por kumpli na e kantidat total di personal. No a tene kuenta tampoko ku gastunan imprevisto, ni tampoko ku e gastunan ku a keda kalkulá pa ehekushon di e plan di maneho, pa ordená i kontrolá e problemátika gubernamental. Pues no tin fondo sufisiente presupuestá pa esakinan. Asina e ministerio di Asuntunan Doméstiko i Interno a indiká den un deklarashon. Kolegio Ehekutivo di Statia mester bai traha un presupuesto nobo pa presentá esaki na College Financieel Toezicht (CFT). CFT lo husgá ku esaki lo ta kumpli ku tur eksigensia legal. Despues Konseho Insular mester duna su konseho al respekto. Tanten ku Konseho Insular no ta disponé di un presupuesto aprobá, tur gastu ku gobièrnu ke hasi entrante promé di yanüari 2017, mester tin aprobashon di Minister Plasterk promé.

robotstxt: allowed

filter: keep


text:
Bishitá e dianan di informashon i registrá bo mes!
WILLEMSTAD- 30 di yüni 2022 – Resientemente, Gobièrnu di Kòrsou a pone fondonan disponibel pa start diferente training pa prepará personanan pa por yena vakaturanan den sektor di turismo i hospitalidat. Sektor di turismo ta kresiendo i mester di personanan bon prepará den diferente funshon pa por okupá e vakaturanan. Pa e motibu aki lo organisá 2 dia di registrashon pa tur ku ke djòin e tim di turismo. Lo bai ehekutá diferente trayekto di training kòrtiku i mediano pa medio di e konsepto di werkend-leren (traha i siña). E kursonan ku ta bai start próksimamente ta; kokí, weiter, bartènder i housekeeping. E kursonan aki lo keda ofresé di forma grátis. Tur ku ta interesá por pasa i inskribí nan mes dia 4 òf 5 di yüli próksimo na Sambil Curaçao entre 8:30 mainta pa 3’or di atardi.
E programa di training ta resortá bou di Ministerio di Desaroyo Ekonómiko (MEO) miéntras Ofisina di Turismo di Kòrsou (CTB) ta enkargá ku ehekushon di e programa. E programa lo keda ehekutá den estrecho kolaborashon ku Ministerio di Desaroyo Sosial, Labor i Bienestar (SOAW), Ministerio di Enseñansa (OWCS) i partnernan den sektor privá.


text:
Clientenan di awendia a bira mas consiente di peligernan relaciona cu cuminda cu no ta sano.
E website nobo www.safefoodaruba.com ta na unda por acudi pa haya informacion encuanto di tur e cursonan, training y certificacionnan necesario den diferente seccionnan den sector hotelero, hospitalnan, restaurantnan y lugarnan na unda bishitantenan pero tambe nos localnan por experiencia cuminda di alta calidad y procesa debidamente di ora cu e sali for di freezer te cu e keda sirbi den un tayo na bo mesa.
E website aki ta referi na expertisio riba tereno di hospitalidad y seguridad di cuminda riba standardnan internacional y halto. Ademas di duna informacion di kico tur ta e certificacionnan necesario pa bo restaurant, hotel of otro organización cu ta sirbi cuminda e website ta duna informacion con pa haya certificacion internacional y training den food safety & hospitality.
Pues e trainingnan ta varia y ta dirigi pa tur tipo di trabou relaciona cu hospitalidad.
E industria di hospitality di awendia ta deal cu clientenan cu ta spera cu nan demanda no solamente pero mester cumpli y te hasta surpasa expectativanan.
Safe Food Inc., un compania di food safety/hospitality consultancy 100% autentico Arubano a introduci e website aki pa por brinda e sector di hospitalidad y servicio di cuminda un posibilidad pa traha y perfecciona e servicio na nan clientenan. Safety di cuminda ta un trabou diario pa Cirilio Koolmand cu ta un persona hopi pasiona den su trabou y cu hopi dedicacion ya pa hopi aña ta traha riba e tereno aki.
“Nos experiencia ta cubri un variacion amplio di areanan relaciona cu e industria hospitalaria y di sanidad di cuminda. Por ehempel, “food safety consultancy”, varios training pa restaurant managers y wait-staff training, ServSafe food safety training, Auditnan extenso encuanto food safety, HACCP & Mystery shopping audits, foodservice cost control training&certificacion.”, asina Cirilio Koolman director di Safe Food Inc. a splica.


text:
Aruba a yega di enfrenta varios crisis, entre otro 9-11, Natalee Holloway, World Financial Crisis. Tur e crisisnan aki tabata diferente. Por ehempel 9-11 si e Mericanonan no bin, lo enfoca riba otro mercado. Entre otro e mercado Europeo, Latino Americano, Asiatico.
Segun Minister Dangui Oduber, e crisis di coronavirus den tur sentido ta diferente. Simplemente e biahero no ta biaha mas. Door di e panico, e sensacionalismo, e infodemic, e miedo cu ta wordo hinca den mundo awor aki, e biahero ta dicidi cu e no ta subi avion.
Por ehempel un Mericano ta bisa cu na Merca e tin su cuido medico sigura. No ta bay un isla chikito caminda por ta tin duda den su sistema di cuido medico, cu no por garantisa cu por wordo trata.
E tendencia ey ta bin ta not’e y AHATA, na su luga, ta preocupa cu e situacion. Aruba ta depende completamente di turismo. Nos tin casi mas di 10 mil camber di hotel. Imagina un scenario caminda cu bo ta haya un lock down, manera cu a sosode na Italia.
Ta scenarionan cu tin cu tene cuenta cun’e pasobra el a pasa na Italia. Na Merca, manera cu e situacion ta, ta bisa cu Merca lo bira e di dos Italia. Ta spera cu esey no lo ta e caso. Presidente Trump por dicidi di lock down Merca tambe. E ora e economia lo wordo paralisa por completo.
Ta comparti e preocupacion cu AHATA y gobierno ta trahando hopi cerca cu nan, pa hunto bin cu un plan di contingencia.
‘Awor aki nos ta den un crisis. Despues ta bin un tempo di recuperacion y esey ta hopi importante con ta recupera di e crisis cu ta pasando aden. Hunto ta diseñando e plan. Tin un plan caba di ATA di contingencia. Lo haci peticion na e board di ATA pa duna aprobacion na e Emergency Fund, cual ta un fondo cu ta acumula den transcurso di añanan pa den caso di calamidad haci uzo di e fondonan aki. Ta preparacionnan cu ta haci pa prepara Aruba riba e impacto cu ta bin.
Gobierno tin un bon comunicacion cu AHATA y ta comparti nan preocupacion pa hunto sali for di e crisis aki cu na final di dia ta bay afecta no solamente Gobierno, e ta bay afecta nos economia, e ta bay afecta cuponan di trabao, e ta bay afecta e sector hotelero, e ta bay afecta restaurant, e ta bay afecta transporte publico.
E efecto por ta devastador, pero “ohala esey no ta e caso”, segun e mandatario. Pa algun luna caba ta trahando riba un posibel vacuna. A wordo informa cu dentro di un luna esey lo wordo getest y ta cla. Ta spera cu esey ta e caso. “Pa nos na Aruba ta importante pa nos ta bon prepara. Si en caso presenta un situacion caminda cu tin un persona cu e virus, con ta contene esaki pa mas hende no wordo contagia y garantisa cuido na tur nos ciudadanonan.”


text:
KRALENDIJK – James Finies di “Nos ke Boneiru Bèk” a yama miembronan di prensa pa papia loke a sosodé dia 6 di Sèptèmber ultimo. Davika Bissesar presidente di “We Dare To Care Foundation” a papia promé i despues James Finies a dirigí palabra. Bissesar a menshoná ku nan ta sostené fundashon “Nos Ke Boneiru Bèk”. “Niun momentu no a falta rèspèt ku niun hende. Finies na su turno a bisa ku nan a detené ku forsa brutu den presensia di diferente mandatario for di eksterior, kende tabata na Boneiru en konekshon ku selebrashon di Dia di Boneiru.
“Pa nos ta nesesario pa papia awe mirando loke a sali den prensa no ta kompletu. Nos tin otro banda di e storia. Mi ke pa yuda kondená e motibu di mi aresto. Esaki no tabata nesesario. No ta promé bes nos ta manifestá, nunka a arestámi. Promé bia nos a pidi pèrmit pa manifestá. No mester pidi pèrmit, sinembargo nos a hasié tòg i a tene kuenta ku tur regla entre otro, no stroba tráfiko òf trese un ser humano den peliger, tampoko krea algu violento. Gezaghèber no mester duna niun hende pèrmit pa protestá. Nos a hasi tur kos ku tabata mester pa asina por protestá na e sitio. Un anochi promé ku 6 di sèptèmber a trese un karta pa ami. Nos tabata ke a papia ku gezaghèber Edison Rijna, pa splik’é loke nos ta bai hasi riba e dia, esta parti un korant nobo “Nos Bèrdat” ku nos ta bai traha tur luna. Esaki no a logra pa papia ku gezaghèber. Dia 6 nos a bai na e sitio pa a manifestá. E karta ku nos a risibí ta un kontrakt ku nos tin pa por manifestá. E karta ta bisa ku por manifestá na Parke Wilhelmina, entre otro kaminda nos a stashoná. Nos a para na banda pa nos no stroba niun hende. A pone un mesa i un pòpchi yama “Bob”, ku un tíshùrt i riba e mesa tabatin e korant ku nos ta bai estrená i parti riba e dia. Riba e flanèl di e pochi tin skirbi: Support Bonaire ‘No=No’.
Nos no a bai ku bòrchi pa manifestá na e sitio. Agente polisial Mercelina a aserka nos i a bisa ku mester para mas ayabanda. El a saka un karta i a papia i mi a bisé ku no tin skirbí unda spesífiko nos mester para. Nos no ta aki pa hasi bochincha. Nos tei pa parti e korant nobo ku nos a traha. Nos a bisé pa bai papia ku gezaghèber i esaki no a sosodé. Nos a manifestá hopi i nunka kos a sali for di man. Mercelina a regresá i huntu ku un otro agente polisial a detené mi persona. Den e karta ta bisa ku momentu ku e apertura ofisial di dia di Boneiru ta tuma lugá, nos no por kanta, grita òf stroba e aktividat,”James a konta. El a sigui bisa:”Nan a kuminsá kita mi kosnan i un polis a bisa e ta detenémi. Niun momentu mi a protesta kontra e detenshon. Nan a bira mi man i a bui mi. Diferente polis a tenemi pa bui mi innesesariamente. Nan a tenemi den prison te 5 minüt pasa di 2’or di mèrdia e mes un dia. Promé bes den mi bida ami a drenta prison. Mi a bisa nan ku mi ta aki den pasobra mi ta lucha pa derecho di boso tur, mi a bisa e polisnan. Nan a splikami ku mi tin derecho di abogado i a bisa ku ta bai interogámi. Mi no ta deseá nunka pa un hende bai prison. Nada agradabel,” James di NKBB a bisa prensa. El a sigui papia i a konta loke a sosodé ku su mama relashoná ku e detenshon.
“Mi mama sinta ta wak televishon a tuma nota kon polis a detenémi, loke a shòk e, i el a bai hospital,”James a konta.
“Abogadonan a bin prison i a bisa esaki ta un abusu, esta ku a detenémi ponemi den prison. No tabatin niun motibu pa detené mi persona. Esaki ta mustra ku na Boneiru nos no ta un isla liber. Na Venezuela i otro paisnan grandi tin protesta tur dia. Nos ta funshoná totalmente robes na Boneiru. E kos no ta keda te aki, “James a menshoná. Nos ya a haña sosten di paisnan grandi ku loke a sosodé ku no ta kuadra ku derecho humano,”James a finalisá bisando. Na final el a presentá e korant “Nos Bèrdat”, i a entrega algun kopia pa miembronan di prensa. Un bia pa luna ta bai saka e korant.


text:
Didi Gregorius a bira 'free agent'.
New York Yankees prbablemente lo no keda ku Didi Gregorius komo nan ‘shortstop’ estelar. E YdK tambe ta riba un lista di 7 hungadó di Yankees ku ta bira agente liber. Didi tabatin un bon prestashon ku e organisashon di Yankees, kaminda, kontra tur ekspektativa el a logra pa okupá puesto di e legendario Derek Jeter ku hopi fasilidat. E aña aki Didi a start rekuperando di un leshon ku el surfi durante ‘season’ pasá. Sinembargo, el a bolbe demostra su balor ku bon prestashon di 16 honron i 61 RBIs den 82 wega durante e temporada 2019. Didi mes a bisa semper ku su deseo ta di keda hunga pa e organisashon di Yankees, sinembargo awor ku a bira ofisial ku e ta agente liber, esaki por nifiká ku Didi lo por kambia di ekipo den e proksimo temporada di MLB.


text:
Kualkier hende ku ta konta chiste sa ku e aspekto mas importante ta “timing” di e “punch line”. Di otro banda timing tambe ta importante ora bo tuma un desishon fèrfelu, manera oumento di salario di ministernan den un periodo di krísis, covid 19 ku ya a obligá e gran mayoria di pueblo i negoshante entregá.
Mi ta komprondé ku hurídikamente ta trata aki di un desishon “ambtelijk” pa hisa salario di e ministernan. Hurídikamente Konseho di Minister (KdM) no ni a oponé ni akòrdá e desishon, pero a bisa “kennisgenomen”. Den práktika sinembargo KdM a bai di akuerdo ku e desishon. Pregunta ta pakiko KdM no a “overrule” òf posponé e desishon ambtelijk?
Tambe mi ta kompronde ku hurídikamente e oumento ta korekshon di un fayo for di 10-10-10. A korehí e fayo riba 19 di ougùstùs 2020, pero kiko ta pasa ku e periodo di 10-10-10 te ku 19 ougùstùs 2020? E ministernan aktual ta haña ku forsa retroaktivo for di momentu ku nan a sinta? E ministernan anterior (ku hurídikamente) a traha bou di un fayo ku no tabata nan falta, tambe lo keda rekompensá? E desishon aki lo tin konsekuensoa pa nan penshon? Kon ta para ku e ministernan ku durante di e periodo di fayo aki a kobra overbrugging?
Ta parsemi ku hurídikamente e korekshon di e fayo no por ta konta pa esnan aktual so, pero pa tur minister ku a traha for di 10-10-10. Kuantu plaka esaki lo kosta? A tene kuenta ku esaki den presupuesto(nan di mas aña)?
Finalmente pakiko no por a wanta e oumento salarial di e Sekretarionan General? E prinsipio di skoudernan hanchu no ta konta?
E timing di gobièrnu ta teribel i ta kousa rabia. Tambe e ta kousa konfushon si kos enbèrdat ta asina malu. Mi a bisa anteriormente ku outonomia kier men manehá nos asuntunan na drechi. Awor, ta ken tin rudia riba nos outonomia?
Willemstad, Kòrsou


text:
ANGUAKralendijk – Rápidamente Boneiru por pasa mas hende angua kontra corona. Esaki ta nesesario pasobra e kantidat di infekshon ta preokupante i mas hende ta bira gravemente malu. Ku e mas di 11.000 bakuna èkstra di Pfizer ku siman pasá a yega for di Hulanda, por kuminsá pasa habitantenan for di 18 aña angua. Ku esaki ta pone un paso importante pa protehá nos isla mas mihó kontra corona i redusí preshon riba kuido. Na fin di aprel un biaha mas ta bini un kargamentu di 11.000 bakuna pa e di dos angua. E periodo entre e promé angua i e di dos angua ta bira sinku siman. Por pasa angua di djaluna te ku djasabra . Si tur hende hasi uso di e bakunanan èkstra, despues di dos angua 75% di e poblashon adulto di Boneiru ta kompletamente bakuná. Den e porsentahe aki a konta tambe personal di kuido, hendenan di 60 aña bai ariba i otronan ku ya kaba a bakuná. Ora ku minimalmente 70% di poblashon adulto di Boneiru a haña e dos anguanan, nos ta spera ku esei ta duna mas espasio pa suavisá e medidanan di corona. Ekonomia por lanta para atrobe i nos poblashon por bai bèk na su bida di promé ku e krísis di corona.Pa un mihó protekshon dos angua ku e bakuna di Pfizer ta nesesario. E chèns ku bo ta haña corona despues di dos angua ta hopi chikitu, pero no sero. Pa e motibu aki por lo pronto e mesun reglanan di corona ta konta pa hendenan ku a bakuná, ku pa hendenan ku no a bakuná ainda. Ta te ora 70% di nos poblashon a bakuná, hopi mas kos ta bira posibel. _________________________ BONAIRE
SNEL AAN DE SLAG OM MEER MENSEN TE PRIKKEN
Kralendijk – Bonaire kan snel meer mensen gaan prikken tegen corona. Dit is nodig omdat het aantal besmettingen zorgwekkend is en meer mensen ernstig ziek worden. Met de ruim 11.000 extra Pfizer vaccins die de afgelopen week uit Nederland zijn aangekomen, kan worden gestart met het prikken van inwoners vanaf 18 jaar. Hiermee wordt een belangrijke stap gezet om het eiland beter tegen corona te beschermen en de druk op de zorg te verminderen. Eind april komt er weer een zending van ruim 11.000 vaccins voor de tweede prik. De periode tussen prik één en prik twee wordt vijf weken. Mensen kunnen van maandag tot en met zaterdag een prik krijgen. Als iedereen gebruik maakt van de extra vaccins is na twee prikken 75% van de volwassen bevolking van de Bonaire volledig gevaccineerd. Het zorgpersoneel, de 60-plussers en anderen die al gevaccineerd waren, zijn in dit percentage ook meegeteld. Als minimaal 70% van de volwassen bevolking op Bonaire de twee prikken heeft gehad, geeft dat hopelijk ruimte om de coronamaatregelen te versoepelen. De economie kan weer op gang komen en de bevolking kan terugkeren naar het leven van voor de coronacrisis. Voor de beste bescherming zijn twee prikken met het Pfizer vaccin nodig. De kans dat je corona krijgt na twee prikken is erg klein, maar niet nul. Daarom gelden voorlopig voor gevaccineerde mensen dezelfde coronaregels als voor mensen die niet gevaccineerd zijn. Pas als 70% van de bevolking is gevaccineerd, wordt er veel meer mogelijk.


text:
ORANJESTAD, Aruba – 27 maart 2020: For di december 2019 cu Corona Virus COVID-19 a introduci su mes na Wuhan China, te cu awe maart 2020 un totaal di 26.935 mil hende a muri pa motibo di COVID-19. For di januari 2020 Departamento di Salud Publico a cuminsa duna informacion na comunidad riba e virus di COVID-19 y con pa proteha nos mes di esaki. Na luna di maart pa ser exacto 13 di maart 2020 Aruba a sera conoci cu su prome caso y despues di esey e cifrasnan solamente a keda subi. Apesar di tur informacion duna na comunidad di parti DVG y tur medida tuma pa Gobierno pa evita cu e virus sigui plama, si e hende no tuma su responsabilidad y cambia su comportacion; hopi hende lo por bay muri. E ta e tristo realidad cu COVID-19 ta e causa di hopi morto rond di mundo y Aruba lo no ta un excepcion si comunidad no tuma COVID-19 na serio y cuminsa aplica distancia social, distancia fisico y keda na cas lo mas posibel. Na e momento aki e mortalidad di COVID-19 rond mundo ta 3.4%. Esaki ta nifica cu di cada 100 hende infecta 3 hende lo muri.
Y esaki ta e realidad cu Aruba tambe lo tin cu enfrenta si como comunidad nos no actua awor y keda cas.


text:
Kralendijk- Riba djaweps pa 10.30 di mainta, lo tin un konferensia di prensa pa papia tokante e último desaroyonan tokante Covid-19 na Boneiru.
Ya pa basta siman no tabata tin un konferensia di prensa. Tampoko por a nota masha desaroyo rondó di Covid último simannan aki.
Remarkabel si ta ku kasi tur dia na Boneiru tin un kaso nobo di Covid, mientras ku na hermana isla Kòrsou ku tin un poblashon kasi 10 biaha mas grandi ku Boneiru, ya tin dos dia konsekutivo ku zero kaso nobo. Pesei lo ta interesante pa sa ki notisia gezaghèber Edison Rijna lo tin pa e pueblo boneriano.


text:
‘Honestidad ta dura mas largo’ asina un habitante di Nuenen, Provincia Brabant, Hulanda lo a pensa na momento cu e la bay lanta placa na un ATM machine y a topa cu mas di mil Euro ta colga for di e compartimento di retira placa.
Nuenen, Brabant: Un homber a bay lanta placa na un ATM Machine y pa su sorpresa a bin topa cu mas cu mil Euro cash ta colga for di e compartimento di retira placa.
E persona cu a lanta placa prome cu ne lo a lubida di a coy e mas cu mil Euro cu e la caba di lanta. Esaki a sosode siman pasa diaranson ora cu e habitante di Nuenen a bay lanta placa y a bin topa cu e sorpresa aki.
Na prome instante e ambtenaarnan di e municipio no tabata kier a tuma e placa, despues di net un siman e homber a entrega e placa y esun cu a lubide den e Atm machine cu un prueba di banco lo por pasa busca su cent na e desk di polis na e gemeentehuis.


text:
Entrada di impuesto nobo di turista ta kontribuí na desaroyo di Boneiru.
Entrante 1 di yüli 2022 un impuesto di turista di $75 pa kada bishita na Boneiru ta na vigor pa kada no-residente di 13 aña bai ariba. Mucha te ku 12 aña ku no ta residente i tambe residentenan di e anterior Antia Hulandes ta paga $10 pa kada bishita na nos isla. Un eksonerashon ta konta pa studiantenan boneriano ku ta studia den eksterior. Por paga e impuesto di turista adelantá online òf sino na yegada. Pa pasaheronan di barkunan krusero e impuesto di turista ta kambia for di 1 di yanüari 2023. E ora ei e aktual asina yamá ‘headtax’ pa turistanan krusero ta bira un impuesto di turista di $10 pa persona. Ku entrada di e impuesto nobo di turista e turistanan ta kontribuí na desaroyo di Boneiru.
Den e reunion di Konseho Insular di Tuma Desishon di 12 di aprel 2022 a aprobá e konsepto di Ordenansa di Impuesto di Turista. Tambe a aprobá e amienda ku a keda entregá. Ku esaki
e asina yamá ‘Entry Tax’ nobo ta bini na lugá di e aktual ‘room tax’ i ‘car tax’, kaminda te 1 di
yüli 2022 ainda mester entregá impuesto di turista pa persona pa kada anochi i na momentu di hür un outo. Ku e sistema aktual un turista ku ta hospedá 9 dia i huntu ku un partner ta hür un outo, ta paga mas òf ménos US$ 67 na impuesto di turista i impuesto di hür di outo.
Implementashon di e impuesto di turista ta kuadra ku e vishon di Kolegio Ehekutivo pa posishoná Boneiru komo un destinashon ku kualitativamente ta di balor haltu pa turista. Asina e responsabilidat pa pagamentu di impuesto di turista ta skùif for di e proveedornan di akomodashon i ta bai pa personanan no-residente. Pa pasaheronan krusero ku ta bishitá nos isla e kompania di barku ta entregá e impuesto di turista na nos isla. Segun ekspektativa,ku e orenansa nobo entrada pa nos isla ta oumentá ku mas di 6 mion dòler. ‘E entrada ta bai prinsipalmente pa mehorashon di kalidat i sostenibilidat di turismo na
Boneiru. Den esaki nos ta enfoká riba entre otro programanan di treinen, aktividatnan kultural i outosufisiensia di habitantenan di Boneiru. Pa hopi aña kaba ta papiando tokante
implementashon di e impuesto akí i e paso akí lo no tabata posibel sin un gobièrnu stabil ku
un vishon konkreto i eksplísito pa futuro di Boneiru’, segun diputado Hennyson Thielman. ‘Ku
esaki nos a pone un paso mas den direkshon di un kontribushon mas proporshonal entre
habitantenan di Boneiru i nos bishitantenan pa uso di espasionan públiko i desaroyo di Boneiru.’
Tambe for di sektor turístiko nan ta reakshoná positivamente riba e kambio akí. ‘Ya pa mas ku 20 aña sektor turístiko ta pidi pa un kambio den e sistema di kobra impuesto, pa motibu ku den e sistema aktual kobramentu i entrega di e impuesto ta laga di deseá. Vários biaha intentonan pa kambia e ordenansa bieu a kaba na nada, pero awor porfin a bini kambio den esei’, segun deklarashon di direktor di BONHATA Veroesjka de Windt.


text:
The content originally appeared on: Diario
Parlamento di Aruba tin un deber na atende haltura di castigo
*Sentencia di Corte di Husticia a causa ola di reaccion publico
*Ley ta otorga un lugar di control na un “leerplicht ambtenaar”
ORANJESTAD(AAN)—E sentencia di Corte di Husticia den e caso di abuso di un menor di edad, a ricibi reaccion publico fuerte ayera den comunidad.
“Ora nos repasa nos leynan penal, nos ta mira cu nan ta basa riba proteccion di personanan cu ta bira victima di otro ciudadanonan cu ta kibra leynan importante pero tambe ta causa destruccion di e bienestar di otro ciudadano,” a bini dilanti den un reaccion.
Central den e reaccionnan cu a wordo ricibi tabata e hecho cu un señal robez ta wordo manda pa personanan cu ta abusa di e confiansa cu hende mester por pone den nan, a base di e funcion cu nan ta ocupa.
“Orden di Ley ta e forma cu e ta regla e conducta general di ciudadanonan cu mester abstene nan mes di abuso di otro persona. Ley ta proteha e hende contra abuso di cualkier indole na cualkier forma,” a bini dilanti.
E caso aki ta trata di un menor di edad, cu manera Huez mes a trece dilanti, cu a bira victima di abuso sexual cu tur resultado cu esaki tin pa su persona.
“Su bida a wordo afecta na un forma serio,” a bini dilanti.
E acusado P. A ta un coach di futbol di Brazil Jrs., caminda e tin contacto cu hobennan mescos cu den su trabou como Leerplitcht Ambtenaar, cu ley ta entrega un papel importante pa defende e bienestar di mucha y hoben den comunidad.
Den su sentencia Corte di Husticia a yega na e conclusion cu ta reduci e castigo cu Corte den Prome Instancia a impone riba e acusado, cu lo mester a keda cuatro aña den prison pero awor lo tin un castigo reduci na tres aña.
E punto hopi importante den e reaccionnan tabata e hecho cu e acusado, cu segun Corte di Husticia a comete e acto castigabel, por sigui haci su trabou como “leerplicht ambtenaar”, cu segun ley mester controla si muchanan ta bay school y tin derecho di actua contra mucha y nan mayor si esaki no ta e caso.
“Ta trata aki di un funcion den cual e integridad di e funcionario ta sumamente ncesario ya cu pa cumpli cu su trabou e ta ricibi tur informacion di hobennan cu mester bay school y nan famia,” informantenan cu DIARIO a acerca a base di e reaccionnan fuerte, a trece dilanti.
A wordo mustra cu e funcion di leerplicht ambtenaar mester wordo ocupa dor di un persona cu merece confiansa total.
Informantenan a indica na DIARIO cu e caso aki a duna prueba cu Parlamento di Aruba mester reuni y mester bini cu sancionnan fuerte contra abuso di mucha y hende en general.
“Base di Ley na un pais democratico ta, cu ta proteha e hende contra abuso di cualkier forma. Sigur den caso di hobennan, ley mester ta sumamentye fuerte,” a bini dilanti.
Segun informantenan awor Parlamento di Aruba mester actua y mester atende e asunto aki pa mira con ta aumenta e castigo y e resultado cu abuso di muchanan sigur dor di personanan den e funcionnan aki, tin pa personanan cu a haci nan mes culpabel di e actonan aki.
“Con den e Codigo Penal di Aruba ta pone mas acento riba abuso di funcion? E Codigo Penal di Aruba ta coresponde cu tur abuso contra mucha cu mas y mas ta bira realidad awor cu abusadornan ta uza metodonan moderno pa crea mas victima?”
Informantenan clave di DIARIO ta di opinion cu esaki ta uno di e topiconan cu mester di prioridad di Parlamento di Aruba cu mester dedica atencion na desaroyonan riba tereno di abuso di menornan di edad den un mundo cu nan ta core mas riesgo dor di metodonan nobo cu abusadornan tin na nan disposicion pa gara nan victimanan.


text:
Ora bo tin un dagboek e ta yuda mantene bo den presente mientras e ta alinea bo perspectiva.
Journaling ta algo cu tin hopi beneficio pa bo salud. Aki tin 3 beneficio di tin un dagboek
1 Reduci Stress
Un abundancia di stress por daña un persona su salud fisico, mental y emocional. Journaling ta un ‘stress management tool’ cu ta yuda minimalisa e impacto di stress riba bo salud. Un estudio a mustra cu e personanan cu a skirbi den un dagboek pa 15 minuut den nan tempo liber tabatin e presion di nan sanger abou. Ora bo skirbi di bo experiencianan cu ta causante di stress, e por yuda bo maneha bo emocionnan den un manera mas saludabel.
2 E ta ‘boost’ bo mood
Skirbiendo den un dagboek por yuda mehora bo estado di animo y brinda bo un sensacion di bienestar emocional y felicidad en general. Ora bo skirbi e ta yuda bo celebro regula bo emocionnan sin cu bo sa, door cu bo ta nota bo sentimentonan, e ta yuda bo mente pa supera e trastorno emocional cu por haci cu bo ta sinti mas feliz.
3 Ta fortalece e funcionnan emocional
Ora un persona ta desaroya e habito di skirbi den nan dagboek, e beneficionan ta bira a largo plazo. Esaki kiermen e ta bay den harmonia cu su salud door di conecta cu su necesidad- y deseonan interno. Teniendo un dagboek ta yuda un persona pa practica ‘mindfulness’ y ta mas presente den nan bida diario, tambe esaki ta presenta un oportunidad pa e persona libera su mes di su emocionnan negativo.


text:
Natacion a sigi diamars mainta
Mikel, Daniel, Patrick y Jordy a mira accion
Natacion a continua diamars mainta cu nos atleta nan Mikel, Daniel, Patrick y Jordy a mira accion.
Mikel cu Daniel tabata e dos prome nan pa drenta piscina y hasi e 200m liber cu tempo di 1:52.67 y 1:53.36 respectivamente, cual ta segundo lugar y tercer lugar den nan heat. Patrick su turno a yega den e 50m lomba, cu e ta logra un tempo di 26.37 y termina na di 4 lugar.
Na final di e mainta a tuma lugar e 4x 100m relevo. Caminda tur cuatro atleta a mira accion y ta termina na di 2 lugar cu un tempo di 3:33.75.
Awenochi lo tin un biaha mas e finalnan di natacion. Daniel lo ta den final B di 200m liber, Mikel den 200m liber final A. Patrick lo ta den 50m lomba den final B. Y pa sera e anochi lo tin e final di 4x 100m cu tur cuatro lo participa.
Na final di e evento Anahi Schreuders a hasi un time-trial pa purba mehora su tempo den 50m pecho pa loke ta trata Youth Olympic Games cu ta tuma lugar na october na e ciudad di Buenos Aires, Argentina.


text:
ORANJESTAD,Aruba
No sta esun cu ta kda encarga pa keda mante nos pais limpi , e ta un deber di cada un di nos pa duna nos aporte na nos pais y mantene esaki limpi. Sinembargo hopi hende no ta of no kier compronde e deber y e reglanan cu mester sigui di un PAIS. Atrabez di e kehonan cu ta drenta Bureau City Inspector ( BCI) a controla na Seroe Patrishi pa un situacion di awa di beerput cu un Laundry ta lagando nan awa sushi core den mondi y cu e ta yega te riba caminda. BCI a papia cu e doño den pasado varios biaha y a duna e compaña aki un advertencia caba, Sinembargo a tuma nota e propetarionan no a yega na un solucion ainda pa e situacion. Pa e motibo aki mes e biaha aki a duna un proces verbaal y a laga kita e slang for di den mondi.
No ta permiti pa awa core riba caminda y tampoco awa suhi bay den mondi , esaki no ta permiti na Aruba. Pesey mes BCi ta controla y si no atene na e advertencianan por tin consecuancia y por costa e cartera sin cu tin mester.


text:
DS LOVE TALK BLOG: Yin Yang Den Relacion
Updated: Aug 17
by:
Desiree Swaen
Certified Relationship & Love Coach
Na comienso di mi carera como Love Coach mi a sigui un estudio cu a certificami como Spiritual Coach. Aunke cu mi no ta propaganda mi mes como tal, mi ta haci uzo di mi conocemento den area spiritual y experiencia propio cu spiritual awakening pa, entre otro, yuda parehanan compronde e influencia di energia masculino y femenino ariba nan relacion.
Ora nos papia di Yin-Yang prome cos cu bo lo pensa ta ariba e symbolo blanco y preto cu un wave den e centro y un punta chikito blanco den e parti preto y un punta chikito preto den e parti blanco. E symbolo aki di origen Chines ta wordo hopi uza den entre otro Feng Shui y Tai Chi. Den cuadro personal y di relacion, por bisa cu Yin ta simbolisa e energia femenino y sumiso, mientras Yang ta simbolisa e energia masculino y dominante.
Na momento cu nos nace, nos tin ambos energianan Yin-Yang den nos curpa, balansa perfectamente y corectamente pa nos por a funciona como sernan completo.
Eynan ta unda sociedad ta drenta y cambia e direccion organico cu cos mester a bai. For di chikito nos ta wordo forsa pa pusha e energia opuesto ful afo y cultiva solamente esun corespondiente na nos genero di nacemento.
Si bo a nace den mi tempo (40+ aña pasa), cos lo a bai asina:
Si bo a nace muher, generalmente nan lo a siñabo bisti “manera mucha muher”, preferibel color roos of pastel, cu shimis of saya, cabey largo cu paardestaart y strikjes, etc. Bo lo mester a hunga cu popchi, preferibel un baby cu wieg y tetero cu ta preparabo pa bo futuro como mama. Bo lo a mag di yora y expresa bo zwakheid pasobra esaki ta normal, bo ta un ser super fragil cu mester wordo cuida y protegi. Bo lo mester tawata keto y obediente y bo sexualidad ta algo sumamente priva; es mas, ta absolutamente inapropia pa bo demostra cu bo ta sinti placer sexual. Preferiblemente bo lo mester tawata mas sumiso y dependiente posibel. Esaki ta hacibo ‘femenino’ suficiente pa mas laat den bida bo por atrae un homber masculino, cu lo por protegebo y cuidabo, pa forma un pareha cu e meta di procrea.
Si bo a nace homber, esaki ta nifica cu bo mester comporta bo mes “manera homber”. Bo mag zundra, bringa y expresa rabia y control. Pero bo no mag di yora. Esey ta reserva pa muhernan, cu ta e sernan zwak y fragil. Bo mester hunga polis, soldaat, cowboy, preferibel weganan violento cu arma, pa di chikito bo siña defende bo mes y demostra bo poder. Bo mester percura pa bo blof y demostra fortaleza na tur momento. Locual ta nifica, cu bo ta wanta bo realidad y tur bo emocionnal paden. Bo no mag di mustra zwak. Un homber no ta pidi ayudo. Bo ta deal cu tur bo problemanan bo mes. Bo sexualidad ta algo completamente permisibel, pues ta homber bo ta y bo tey pa procrea. For di jong bo ta wordo hiba na prostituta pa bo prome experiencia sexual y pa bo compronde cu awor bo ta un homber hecho y derecho, manera cualkier muher mester, pa protegele y cuidele den un relacion di pareha.
You get the picture. E approach aki a pone cu cos a bai completamente fo’i man. E Yin den e Yang, y e Yang den e Yin (simbolisa pa e puntanan chikito den e simbolo), a bai ful perdi door di reglanan di sociedad. Consecuentemente, homber y muher hopi bes no por compronde otro pasobra e parti opuesto den cada un a keda falta.
Den relacion di pareha, e Yin-Yang ta traha di tal manera cu, dependiendo cua energia ta prevalece den e hende muher of e hende homber, e persona ey lo ta esun dominante den e relacion.
Mi por corda mi propio caso. Ora mi a cuminsa date, mi tawata un ser super femenino, keto y sumiso, mayoria bes, pa evita problema. Pa motibo di relacionnan, caminda mi a sinti cu constantemente mi tawata wordo controla y domina – y hasta verbalmente abusa – door di homber, mi a dicidi na cierto momento, cu mi no ta tuma ningun mal trato mas di ningun homber cu kier bin impone su mes riba mi. Mi energia a bolter completamente for di un Yin den un Yang ultra dominante. Mi tabata clash principalmente cu parehanan hopi machista. Esakinan no tawata dura largo den un relacion cumi pasobra mi no tawata accepta dominio di nan parti; mas bien ami tawata purba di domina nan.
Na cierto momento mi a haya un homber super bon hende, e persona ideal den mi concepto, pa comparti mi bida cune. E tawata un persona hopi ‘laid back’ y complaciente y no a tarda mucho cu mi ‘control freak’ a sali y mi a cuminsa dirigi y manda den nos relacion. Na cierto momento, mi pareha tawata pidimi permiso constantemente y puntrami cada rato kiko mi kier pa e haci. Esaki a lo largo a cuminsa irritami, ya cu ‘deep down’ toch mi tawata desea di tin un homber band’i mi, cu tawata firmemente para den su sapatonan. Mi no tawata sa cu ta ami mes tawata e causa di e situacion aki.
Den relacion, e Yin ta ahusta su mes na e Yang, pa cos por keda den balans. Como cu den mi persona e Yang tawata domina completamente, e Yin a bai domina completamente den mi pareha, pues esencialmente den nos relacion, ami tawata eherce e cualidad dominante masculino y e tawata eherce e cualidad sumiso femenino. Y esaki bo ta mira den hopi relacion. Na unda e muher ta dominante, e homber ta keto y sumiso. Y na unda e homber tambe ta dominante ta pelea so tin. Pesey ta importante pa tin un balance interno den bo propio Yin-Yang y den esun di bo pareha tambe.
A keda na ami pa resolve e problema door di haya un balance den mi mes pa na su momento mi pareha por ahusta su energia na esun dimi. Mi a cuminsa pa puntra mi mes dicon ainda mi ta sinti cu mi mester domina e situacion den e relacion aki, na unda actualmente mi no ta cu un pareha cu ta purba dominami. Dicon mi necesidad pa tin tur control den e relacion aki? Esaki kizas den pasado lo tawata necesario pa mi por a defende mi mes, pero cu mi pareha actual, no ta asina. Mi a dicidi pa ‘put my guard down’ y a cuminsa laga mi pareha tuma algun decision ariba su mes, confiando cu e lo sa di zorg pa cosnan bai bon. Esaki a haci cu el’a cuminsa haya curashi pa ‘take charge’ mas frecuentemente, sintiendo sigur di su mes, y mi a sinti tambe cu e peso di mester zorg pa tur cos a kita for di mi lomba. Mi por a relax y laga e handle varios cos.
Esaki naturalmente no ta nifica cu ami no lo por handle e mesun situacion. Pero cu mi ta escoge pa parti e trabou y laga e handle cierto cosnan. Door di haci esaki mi ta sinti cu e ta un partner igual, y cu mi por depende ariba dje, mescos cu e por depende ariba mi. Dicon? Pasobra nos ta partners den bida y den relacion. Si ami mes tin cu handle tur cos y depende solamente riba mi mes, mi no tin mester di un partner. Y mi ta haci mi pareha sinti cu e no tin un funcion den e relacion, cu e no ta necesario, ni util. Y e actitud ey ta funesto pa cualkier relacion.
Desiree Swaen
DS Love Coach
Certified Relationship & Love Coach


text:
Pa duna mas tanto hende posibel e oportunidad di bishita biblioteca, nos ta habri 5 dia pa siman di 8or pa 5or di atardi na tur tres localidad di Biblioteca Nacional Aruba.
Biblioteca na Playa ta habri dialuna y diaranson anochi te 7’or, na su localidadnan na George Madurostraat y Bachstraat. Biblioteca su sucursal San Nicolas ta habri te 7’or di anochi riba diamars.
Biblioteca ta duna su miembronan mas tempo pa lesa buki: 4 siman. Esaki ta conta pa miembro di tur edad. Tambe tin e posibilidad di prolonga e periodo prome cu e fecha vence, sea door di pasa personalmente na biblioteca, manda email of door di yama na # 528 1523 (O’stad) of # 528 1586 (SN).
Si e buki no ta reserva pa un otro miembro, por prolonga e fecha di entrega cu 4 siman mas. Semper ta keda e opcion pa entrega e buki prome cu e fecha di entrega y asina haya e oportunidad pa lesa mas buki.
Biblioteca no ta cobra boet mas na menor di edad. Mucha y hoben di 0 pa 18 aña no ta paga boet, si entrega buki despues di e fecha di entrega. E tarifa basico di miembrecia pa un mucha ta 1 florin, pa hoben 3 florin y pa adulto 5 florin pa aña.


text: Dialuna merdia a drenta informe di un accidente cu hende herida na Punto di Oro na Tanki Leendert, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un dama chauffeur den un Kia Sportage a bay dal semi-frontal riba un otro Kia Sportage y e impacto a kentel e vehiculo cu e dama tabata core. E kentelmento a destrui e bantana na banda como tambe e spiel na banda. Debi na e impacto e dama a resulta herida. Na yegada di e ambulans nan a atende e dama na e sitio mes.


text:
Rayman no ta masha entusiasmá ku ta eliminá palabra “allochtoon”.
WRR i CBS ta skrap e palabranan “allochtoon” i “autochtoon”, esta e manera ku yama un persona no nativo i persona nativo na Ulanda. E kómiko Jörgen Raymann no ta mashá entusiasmá ku e kambio. Ta parsé un mihó idea pa stòp ku e divishon na Hulanda, segun Rayman. “Mester kuminsá wak nos tur komo hulandes. Si ta papia di hulandesnan ku tin un pasado komo migrante i hulandesnan sin e pasado, esei ta nifiká ku atrobe ta hasi un divishon. Ta e mesun produkto ku un otro etikèt.”
Segun Raymann ta lógiko ku ta bin un término nobo, pero esei no tin di haber ku stigmatisashon. “Mi ta komprondé ku kada biaha ku tantu tempu pasa, mester bin un término nobo, pasó esei ta tene e emoshonnan trankil. Pero sea ta “allochtoon” òf Ulandes ku un pasado komo migrante, lo no ta hasi masha diferensha kon bo yam’é. E efekto stigmatisá ta bin ora e ‘hulandes ku un pasado komo migrante’, komportá su mes malu,” Rayman ta bisa.
Según e kómiko, ta keda na kada persona, pa laga otro hende wak e manera e ta. Si bo ke yamami ‘allochtoon’ pasobra e or’ei bo por pushami mas lihé den un huki, masha bon.
Rayman ta mira e palabra manera algu ekstraterestre. ‘Allochtoon’ ta nifiká literalmente di un tera straño. E palabra ta lagami pensa riba sernan ‘ekstraterestre’. Pero ta un término ku nos a hasi di nos, pa mustra riba hende di otro koló. “Ta Ulandes nos tur ta.” E polítiko di PvdA Ahmed Marcouch ta kontentu ku e notisia. “Tur hende ta gewon Ulandes”, asina el a bisa via su Twitter.


text:
Aki bou ta sigi un lista di e evenementunan mas importante den nos trayektoria pa emansipashon polítiko. Mi a skohe awe, dia di firmamentu di Statüt, dokumento ku ta regla e relashonnan den Reino Hulandes. Ántes e dia aki tabata un dia ofishal liber konosí komo Statuutdag.
- Firmamentu di Statüt: 15 desèmber 1954
- Statüt ofishalmente ta drenta na vigor: 29 desèmber 1954
- Sr. Jacob de Lima den Koloniale Raad, e promé Yu di Tera pa sklama pa derechi di voto pa Kòrsou: 22 novèmber 1869
- Sr. Abaham Chumaceiro ta pidi derechi di voto limitá: 25 febrüari 1895
- Curaçaosche Vrijheidsbond ta manda promé petishon pa outonomia na Reina: 19 sèptèmber 1923
- Promé Kiesreglement reglando derechi di voto limitá: 10 mei 1937
- Promé elekshon pa Staten a base di derechi di voto limitá: 22 desèmber 1937
- Eliminashon di Koloniale Raad (estilo nobo)*: 2 aprel 1938
- Instalashon di promé Staten di Antia (15 miembro): 5 aprel 1938
- Anunsio di Gobernadó tokante futuro kambio den Reino: 16 yüni 1941
- Diskurso di Reina anunsiando kambio den Reino: 6 desèmber 1942
- Instalashon Komishon de la Try Ellis pa prepará outonomia: 10 desèmber 1945
- Entrega Proposishon di Staten pa outonomia na Hulanda:25 yüni 1946
- Derechi di voto universal: 17 mart 1948
- Promé elekshon pa Staten a base di derechi voto universal: 17 mart 1949
- Promé Konferensia Mesa Rondó pa kambio den Reino: yanüari-mart 1948
- Outonomia i desentralisashon Antia ta drenta na vigor: 7 febrüari 1951
- Promé Staten (22 miembro) ku responsabilidat parlamentario: 21 febrüari 1951
- Eilandenregeling Ned. Antillen pa formalisa desentralisashon: 14 mart 1951
- Promé Gabinete di Antia ku responsabilidat ministerial: 19 aprel 1951
- Promé votashon pa Konseho Insular: 4 yüni 1951
- Instalashon di e promé Konseho Insular: 2 yüli 1951
- Dia di status outónomo den Reino pa Kòrsou: 10 òktober 2010
*Promé ku 1866 nos tabatin un Koloniale Raad estilo bieu ku poko kos di bisa. For di 1866 te 1937 a sinta Koloniale Raad estilo nobo ku mas tarea.
Willemstad, Kòrsou


text:
KRALENDIJK- E revista hulandes Luchtvaartnieuws resientemente tabata tin un entrevista ku e direktor interino di Bonaire International Airport (BIA), Jos Hillen, tokante plannan pa futuru.
Segun Hillen a splika, tin hopi kos ku mester sosodé na aeropuerto. Ta finalisando un asina yamá masterplan pa ekspashon di a aeropuerto. Segun e último plannan, no ta bai konstruí un edifisio kompletamente nobo mas, sino ta bai ekspandé e terminal eksistente.
Un di e puntonan klave den e plan di Hillen ta pa bai separá e fluho di pasehero regional, for di esnan internashonal. Segun Hillen, esaki lo kondusí na muchu mas efisiensia pa e aeropuerto.
Sèn
Hillen ta bisa ku e konta ku Hulanda ora ta trata di finansiamentu di e plannan pa aeropuerto di Boneiru. ‘Hulanda ta responsabel pa e aeropuerto aki. Esaki ta nifiká ku nan mester kumpli tambe ku e plaka k uta necesario pa BIA realisaá su plannan’.
Segun Hillen, mester inbertí hopi tambe, pa sigurá ku e aeropuerto keda unu ku ta ‘seif’. Hillen ta bisa den e artikulo ku, si wak e kantidat di pasahero ku ta hasi uso di e aeropuerto, por konsiderá aeropuerto Flamingo e di 4 mas grandi di hulanda.
Tambe lesa:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Kralendijk- Tin 109 kaso aktivo di Covid-19 na Boneiru djadumingu 12 di sèptèmber 2021. Di e 51 resultadonan di tèst ku a drenta 4 a resultá di ta positivo.
Segun Entidat Públiko, di kasi tur e personanan ku a tèst positivo e fuente ta konosí. Ta trata un mayoria di habitante di Boneiru.
Tin dos persona den hospital ainda pa motibu di Covid. Na otro banda tin 9 hende a rekuperá di Covid-19, poniendo ku e kantidat total a baha levemente na 109 kaso aktivo.
Mester remarká si ku ménos hende a bai tèst ayera, kompará ku normal.


text:
Obituaries
Home Obituaries
Aurora Funeral Home ta anuncia fayecimento di Margarita Werleman-Maduro, miho conocí como Mayo, Mama...
Un bon mama no ta fasil pa haña; E ta bal mas cu un piedra precioso. E ta lanta marduga pa duna su famia di come; Su...
Aurora Funeral Home: Gradicimento / Invitacion
Pa medio di esaki famia Figaroa kier a gradici tur esnan cu na un manera of otro a duna nos Sosten, Consuelo y Forsa...
Aurora Funeral Home ta anuncia fayecimento di Sra. Marie Odette Dabian-Wever
“Señor ta mi Wardador, mi n' tin falta di nada; den cunucu di yerba berde E ta pone mi sosega. E ta hiba mi...
Aurora Funeral Home: Gradicimento y Invitacion
Na nomber di Delfina Kelly-Ras, yui nan y demas famia, nos kier a gradici tur esnan cu di un of otro manera a mustra...
Aurora Funeral Home ta anuncia fayecimento di Leonida Lucia Hurtado Rodriguez-Willems
“Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil, Pa mi bolbe...
Aurora Funeral Home ta anuncia fayecimento di Margarita Werleman-Maduro, miho conocí como: Mayo,...
Un bon mama no ta fasil pa haña; E ta bal mas cu un piedra precioso. E ta lanta marduga pa duna su famia di come; Su...
Olive Tree Funeral Care & Crematory ta anuncia fayecimento di Maria Presentacion Wernet, mihor...
“Lo bo yama, i lo mi contesta bo; bo ta anhela pa mira obra di bo man.” Job 14:15 Cu inmenso tristesa den nos curason nos ta...
Aurora Funeral Home ta anuncia fayecimento di Hector Mario (Tico) Quilotte
“Y nos tur sa cu den tur cos Dios ta traha pa e bon di tur hende cu ta stim’e” Cu inmenso dolor na nos curason,...
Aurora Funeral Home ta anuncia fayecimento di Eric Ruben Arends Cariñosamente yama: Roy, Chuki
Bo a gara nos, ora nos a cai, E heroe di nos infancia y tambe di nos bida. Tur ora cu nos pensa riba bo, Nos curazon...
Royal Funeral Home ta anuncia fayecimento di Barbara Figaroa-Simileer cariñosamente yama ‘Baita of Tanta...
‘.. Pasobra mi ta convensi cu ni morto, ni bida, ni angelnan, ni principadonan, ni cosnan presente, ni cosnan futuro, ni podernan, ni haltura, ni...


text:
Sidney Ponson Charity a cuminsa lora manga pa cuminsa traha pa comunidad. Ya caba nan ta prepara pa tene nan prome evento cu ta programa pa tuma luga den luna di December. Manera por corda, e fundacion cu ta hiba nomber di e pelotero cu a pone nomber di Aruba na halto den Grandes Ligas, a wordo lanta e aña’ki.
E fundacion aki ta traha pa hoben- y grandinan. E enfoke no ta solamente deporte, pero ta traha tambe riba tereno di musica, arte y otro areanan.Pa logra nan metanan, e Fundacion a prepara un evento pa recauda fondo. Sidney Ponson, poseedor di un condecoracion real, tin mas cu un evento den preparacion pa recauda fondo.
Banda di e Wahoo Shoot Out, cu lo tuma luga na …., tambe tin un rifa cu tin varios premio cu accesorionan di y pa bay lama.Pa solamente 100 florin pa ticket bo por gana: 1 Yeti Cooler 165 Thundra; 100 s/S Hooks cada un 9/0, 10/0, 11/0, 12/0; 50 B/B Swivels 182 kg-205 kg, 235kg, 275kg/test; 2000 M Braiden Line di 100 lbs/ test orange; 3000 M. Braided line 150 Lbs / Test Multi color; 4000 M.
Braided line 300 Lbs/ test Blue & Yellow; 2x 1 kg Suffix Spoot 30 Lbs/ test Hivis; 1 x 2 kg Suffix Spool 50 Lbs/test Hivis; 1X 2kg Suffix Spool 80 Lbs/ test Clear; 4 Fighting Belt; 4 pair Aftco Gloves; 1 Multiflex Bubba Interchangable Set.
Premionn atractivo pa amantenan di pesca, cu por gana cumprando un of mas ticket cual tin un balor di 100 florin. E sorteo ta tuma luga dia 4 di December awo, via di tombola, na Varadero Marina.Sidney Ponson Charity ta pidi cooperacion di amantenan di pesca y pueblo di Aruba en general pa coopera cu e rifa aki cu tin un bunita meta su tras, yuda esnan vulnerabel den comunidad pa logra haci nan soñonan bira realidad.
Di otro banda ta recorda pa keda pendiente pa e Wahoo Shoot Out cu lo bay ta otro evento grandi y pone Aruba su nomber riba escenanan internacional.


text:
Cultivando Tour repartiendo simia y solucion den bario
Cu menos cu dos luna prome cu eleccion 2021, plataforma RAiZ ta subi bicicleta y trapa bay pa yega den tur bario na Aruba. No cu bandera, no cu sticker, no cu borchi gigante na cada skina, ni speaker cu ta bati henter dia bay.
No cu placa ni cu fabor pa cumpra voto, pero exactamente manera RAiZ a campaña na 2017—cu simia y solucion pa nos hendenan mes planta locual cu nos tur kier cosecha: un mihor futuro pa henter nos isla.
Durante eleccion 2017 ya plataforma RAiZ a demostra cu partidonan no mester di capitalnan astronomico pa comunica nan mensahe. Cu e tecnologia y e medionan actual por logra gran parti di e obhetivo.
Claro cu e contacto directo cu e votador ta keda crucial, pero manera e dicho ta bisa: tin hopi caminda pa yega Roma. Y RAiZ sigur a percura pa explora y implementa strategianan nobo den politica manera union, respet mutuo, madurez politico — durante nan campaña riba rednan social como tambe nan encuentronan den bario.
Awe nos ta bibando den un epoca di pandemia cu tur su retonan, pero tambe cu oportunidad pa avansa, pa eleva nos mes como ser humano. Plataforma RAiZ ta creciendo, birando mas fuerte, y lo sigui plama su simianan rond di Aruba.
Pero pa planta nos mester di tera fertil. Mester larga e tera, mester fertilis’e, muh’e y ora di planta e simia, nos no por bira lomba bay. Pa e mata crece bira fuerte, pa e por duna su fruta, mester cuid’e bon.
Cada ciudadano riba nos isla tin su simia, awor kico pa haci cu ne ta un cuestion di balor. Kico ami, abo, nos por haci pa nos pais? E solucionnan ta den nos propio man, planta nan, pero den bon tera.


text:
E Plan di Alivio Fiscal 2020 ta pa stimula e economia di Aruba como reaccion riba e brote di COVID-19 y ta valido pa e lunanan di april, mei y juni 2020.
1. Prolongacion di e termino legal di pago di e impuestonan mensual
E contribuyentenan cu tin un volumen di benta di menos cu 1 miyon florin pa luna y cu a wordo afecta pa COVID-19, por haya mas tempo pa paga nan impuesto di e luna di april, mei y juni 2020.
E stipulacion aki ta valido pa empresa cu ta realisa actividadnan relata na turismo, entre otro casino, transporte y operador di tour, bar y restaurant, coffee lounge, seguridad, landscaping, salon di beyesa, agencia di viahe, car rental, watersport, carwash, perfumeria, joyeria, empresa cu ta bende paña, sapato y souvenir, compania di laundry y dry cleaning, ground handlers, agencia di empleo temporario y compania di construccion,
Pa por haya mas tempo pa haci pago, e contribuyente mester:
- entrega un peticion na Inspector;
- proba cu e tin problema di likides; pa esaki ta necesario pa duna Inspector/Ontvanger un raportahe simpel;
- entrega e declaracion rekeri di luna di april, mei y juni 2020, na tempo y
- paga e debe di impuesto ora cu reanuda e actividadnan di empresa, den un termino maximo di 6 plaso.
Particularmente ta trata aki di e pagonan mensual di Toeristenheffing, BBO/BAVP/BAZV, Speelvergunningsrecht, Bijzondere Belasting Verblijf (BBV) y Bijzondere Belasting op Verhuurauto’s en Verhuurmotorfietsen (BBVAM).
2. Ta absolve e dunado di trabou di su deber pa paga e contribucion di AOV/AWW di luna di april, mei y juni 2020
Como dunado di trabou, e empresario no tin mester di paga su contribucion di AOV/AWW di luna di april, mei y juni 2020 bou condicion cu e ta entrega un “payroll summary” hunto cu su declaracion di loonbelasting y prima di seguro social na Inspector.
E stipulacion aki ta valido pa empresa cu ta realisa actividadnan relata na turismo, entre otro casino, transporte y operador di tour, bar y restaurant, coffee lounge, seguridad, landscaping, salon di beyesa, agencia di viahe, car rental, watersport, carwash, perfumeria, joyeria, empresa cu ta bende paña, sapato y souvenir, compania di laundry y dry cleaning, ground handlers, agencia di empleo temporario y compania di construccion.
3. Prolongacion di e termino legal pa entrega declaracion y pa haci pago di winstbelasting 2019 cu excepcion di e institutonan financiero
Lo pospone e fecha legal pa haci declaracion y pago pa winstbelasting 2019, pa 6 luna. Pa e entidadnan cu e aña financiero ta igual cu e aña calendario, esaki ta nifica cu e fecha legal menciona ta bira dia 30 di november 2020.
E stipulacion aki no ta valido pa e institutonan financiero.
4. Riba acuerdo di pago vigente ta pospone e pago cu 3 luna
Pa facilita e fluho di cash di e contribuyentenan, e acuerdonan di pago cu ya mester wordo paga den plaso, lo wordo posponi cu tres (3) luna cuminsando cu e luna di april 2020.
5. No lo cobra boet pa incumplimento, ora cu no a paga e debe di impuesto, a haci pago parcialmente of a haci pago laat
Pa e lunanan di april, mei y juni 2020, ta pospone e boet pa incumplimento ora no haci pago di e debe di impuesto, sea completamente of parcialmente, of a haci pago laat.
6. Ta suspende interes riba debe di impuesto pendiente
Ta suspende e interes riba debe di impuesto pendiente, den caso cu no a haci pago, sea completamente of parcialmente. Ta suspende e interes pa tres (3) luna cuminsando cu e luna di april 2020, bou condicion cu e contribuyente ta cera un acuerdo di pago (nobo).
7. Areglo di pago flexibel
E contribuyentenan afecta lo tin acceso mas facil na areglonan di pago flexibel, cu ta conta pa algun tipo di impuesto y no-impuesto manera entre otro inkomstenbelasting, prima di seguro social, winstbelasting, grondbelasting y erfpacht.
- Maximo 24 luna cu un suma minimo di Afl. 100 pa e contribuyentenan particular;
- Maximo 24 luna cu un suma minimo di Afl. 500 pa e empresarionan;
- Maximo 36 luna cu un suma minimo di Afl. 75 pa e personanan di edad 60+.
8. Maneho pa sanea debe (di impuesto) ora cu paga e suma den un solo biaha
Na momento cu paga e debe di impuesto cu tin pendiente den un solo biaha, e contribuyente por haci uzo di e siguiente descuentonan.
- Pa tur cobransa cu fecha te cu 31 di december 2010: 75% di descuento.
- Pa tur cobransa cu fecha desde 1 di januari 2011 te cu 31 di december 2014: 50% di descuento.
- Pa tur cobransa cu fecha desde 1 di januari 2015 te cu 31 di december 2016: 30% di descuento.
- Pa tur cobransa cu fecha desde 1 di januari 2017 te cu 31 di december 2019: 10% di descuento.
9. Suavisa maneho encuanto reduccion di tarifa riba pago di dividendo
Pa aplica e maneho aki, cual a wordo publica den Corant Oficial 2019 no. 26, ta entende bou dividendo tambe: e reparticion di ganashi procedente di un empresa cu no ta estableci na Aruba di cual su capital ta dividi den accionnan, bou condicion cu e ganashi aki ta wordo saca for di e reserva di ganashi cu e compania tin na su disposicion y cu e reserva aki a acumula durante e añanan financiero cu ta termina no mas laat cu dia 31 di december 2019. Otro condicion cu ta wordo aplica ta, cu durante e aña calendario 2020, e dividendo ta wordo paga na e accionista cu ta residente di Aruba.
10. Stipulacion pa cu repentimento
Si un contribuyente of esnan cu tin obligacion di retene impuesto, anteriormente no a haci declaracion corectamente y completo, ainda por cumpli cu e deber di haci declaracion debidamente, dunando informacion y e datonan na Inspector corectamente y completamente. Mester cumpli cu e obligacion aki prome cu un of mas funcionario di impuesto ta na altura of tin sospecho di e incumplimento. Den e caso cu e contribuyente ta na tempo, Inspector no lo impone un boet pa delito fiscal.
11. Ta aplasa e proceso di cobramento cu forsa di ley
E proceso di cobramento di impuesto cu forsa di ley por medio di (i) beslag riba salario (lesa: retencion obligatorio riba salario), (ii) beslag riba cuenta bancario (lesa: beslag riba tercera) y (iii) beslag riba bienes mobil y inmobil, lo wordo aplasa cu tres (3) luna cuminsando na april 2020. Entrega di dwangschrift door di deurwaarder lo continua manera custumber.
12. Maneho pa cu control di buki
Controlamento di buki y control na sitio indica (lesa: sitio indica pa observacion) ta wordo aplasa te cu fin di juni 2020, cu excepcion di si ta un situacion cu ta concerni fraude di impuesto.
13. Mehoracion di servicio pa medio di declaracion online y pago
E contribuyentenan por haci uzo solamente di e canalnan digital pa entrega declaracion (mensual), carta di obhecion y otro documento, na Departamento di Impuesto.
E uzo di declaracion online y pago ta obligatorio pa reduci interaccion entre persona.
14. Comunicacion transparente
Lo planea un strategia di comunicacion transparente, haciendo uzo mas intensivo di media social (lesa: FaceBook, pagina web y DIMP-APP) y asina pone e contribuyente na altura di e cambionan den informacion y pa identifica esnan cu no ta contribui cu impuesto, pa e informacion por yega na nan tambe.


text:
Pasonan
Pa (re)konstrukshon tin mester di un pèrmit. Via e página akí por hasi petishon pa un pèrmit di konstrukshon.
For di 21 di novèmber 2022 bo por hasi petishon solamente den formato ‘hard copy’ serka Direktorado di Planifikashon i Desaroyo. Esaki por for di djaluna te ku djaweps entre 14.00 or i 16.00 or na bali na Kaya Amsterdam 23.
Hasi petishon pa pèrmit di konstrukshon
Paga tinu! Petishon ku ta inkompleto nos no ta tuma den tratamentu.
Un petishon ta kontené:
- Un formulario di petishon pa pèrmit di konstrukshon ku ta kompletamente yená digitalmente
- Un akta di parsela òf inspekshon por eskrito.
- Pintura di spesifikashon di plan – bestektekening (formato A1)
Tin pregunta?
Manda un email na: bouwvergunning@bonairegov.com
Paso 1 – Preregistrashon
Download e formulario di petishon. Yena esaki i prent e. Entregá e formulario di petishon kompletamente yená i firmá huntu ku e dokumentonan di petishon korespondiente na nos bali na Kaya Amsterdam 23.
Paso 2 - Redaktá nota di leges (retribushon)
De gegevens worden nagetrokken en de bouwtekening wordt in grote lijnen bekeken en algemeen getoetst op volledigheid, ROB bestemming, constructieveiligheid etc. door de bouwvergunningverlener. Si ainda tin mester di informashon adishonal nos ta pidi bo pa prosesá e informashonnan adishonal akí den e plan di konstrukshon. Despues di esaki bo ta risibí un karta di ‘leges’ redaktá pa paga e ‘leges’ di konstrukshon. Ku esaki bo ta paga e ‘leges’. E ‘leges’ bo ta paga na departamento di registro sivil na Kaya Neerlandia 40.
Paso 3 - Entrega di dokumentu
Bo ta entregá bo petishon pa pèrmit di konstrukshon ofisialmente na Direktorado di Planifikashon i Desaroyo departamento di Realisashon na Kaya Amsterdam 23. Entregá e siguiente dokumentonan na bali:
- 1x Formulario di petishon pa pèrmit di konstrukshon kompletamente yená i firmá
- 1x Perceelakte of schriftelijke inzage
- 3x Bestektekeningen (formaat A1)
- 1x Legesbrief (opgemaakt door de bouwvergunningverlener)
- 1x Betalingsbewijs leges
Paso 4 – Komienso di tratamentu di petishon pa pèrmit di konstrukshon
Dentro di 4 siman despues di a risibí esaki ta publiká e petishon pa konstrukshon ofisialmente den un òf mas korant lokal i riba página di Facebook di Entidat Públiko Boneiru i e unidat di Pèrmit di Konstrukshon ta sigui mas aleu ku tratamentu di e petishon.
Paso 5 – Eventual súplika pa informashon adishonal
Si ainda tin kos ku no ta komprendibel òf si mester di informashon adishonal relashoná ku e pinturanan di konstrukshon, bo ta risibí un email tokante esaki. Bo ta haña maksimalmente 4 siman di tempu pa reakshoná riba esaki i pa adaptá e pinturanan di konstrukshon. Despues di aprobashon di parti di e dunadó di pèrmit di konstrukshon, bo tin ku entregá e dokumentonan adaptá 3 x den forma di ‘hard copy’ na nos bali na Kaya Amsterdam 23.
Paso 6 – Evaluashon
E Komishon di Konstrukshon ta evaluá e plan di konstrukshon internamente: Kuerpo di Bombero, Asuntunan di Tereno, Tráfiko, Maneho i Proyekto etc.
Paso 7 - Desishon
Despues di aprobashon di parti di e komishon di konstrukshon nos ta traha un desishon: bouwvergunning verlenen of afwijzen.
Paso 8 - Terminá proseso di petishon pa pèrmit di konstrukshon
Ofisialmente nos ta ‘boek af’ e desishon atministrativamente.
Paso 9 - Emishon di e desishon / Rechaso di e pèrmit di konstrukshon
Nos ta yama bo òf nos ta manda un email pa bo bin tuma e desishon. Si bo mes no ta bin tuma e pèrmit, bo apoderado mester bin ku un apoderashon.
Durashon di e petishon
Nos aspirashon ta pa kaba ku un petishon dentro di 16 siman despues di a risibí esaki. Kolegio Ehekutivo por posponé e desishon ku maksimalmente 8 siman.


text:
Kralendijk- A pesar di e echo ku e kantidat di akso ku 448 ta keda haltu, tòg ta parse ku e subida rápido di kaso nobo a yega su fin.
Pa e di tres dia, e sifra di kaso aktivo a keda masomenos igual. Di e 71 resultadonan di tèst ku a drenta, 17 a resultá di ta positivo. Esaki ta un porsentahe muchu mas abou ku dianan anterior i esaki ta positivo.
16 hende a rekuperá di Covid-19. En total tin 13 persona den hospital. Tin 10 persona hospitalisá na Boneiru, bou di nan tin 3 ku ta ta haña kuido intensivo. Tin 2 persona den hospital na Kòrsou i 1 persona ta den hospital na Aruba.


text:
Willemstad- Meskos ku ta e kaso na Boneiru, na Kòrsou tambe sifranan di infekshon ku Covid-19 ta sigui subi bastante rápido. Pa djarason tin 250 kaso nobo.
Esaki ta trese e total di kasonan aktivo na Kòrsou na un total di 1445 kaso. Perokupante ta tambe ku tin ya 39 persona ku ta hospitalisá pa motibu di Covid.
Aunke e kasonan total na Kòrsou ta subiendo, tòg relativamente ménos hende ta tèst positivo. Na Boneiru esaki ya pa algun tempu ta rondó di 44%. Na Kòrsou pa djarason, por ehempel, e ‘positive test ratio’ ta 23,5%. Ultimo dianan ta ripará ku e porsentahe ta subiendo si.
Morto
Tristu tambe ta e notisia ku den un solo dia, tin 3 morto adishonal di Covid na Kòrsou. Desde awe a implementá medida basta severo na Kòrsou pa trata na kontrolá e brote mas resien aki.


text: Diabierna atardi a drenta informe di cu tin 3 persona cu bandera di Aruba para dilanti Bestuurskantoor, mesora a dirigi un patruya na e sitio. Na yegada di e patruya nan a bin compronde cu aki ta trata di 3 persona cu no tin permiso pa haci esey. Polis di trafico a presenta na e sitio y a pidi presencia di Dogcatcher tambe. A sigui pa un pa un pidi nan pa bandona e sitio y no obstrui trafico sino keda deteni. Despues di no a sigui ordo di polis polis a detene 3 persona y a confisca nan palo cu bandera tambe y hibanan warda di polis.


text:
Sirugia plástiko (tambe konosí komo sirugia rekonstruktivo) ta keda apliká pa drecha i rekonstruí tehido i kueru, pa restourá funshon òf apariensia nòrmal. E término ‘sirugia kosmetika’ hopi bia ta wòrdu konfundí ku sirugia plástiko. Proseduranan di sirugia kosmetika, manera por ehèmpel kambio di forma di un nanishi, primeramente ta tuma lugá pa realisá un apariensia ku e pashènt ta deseá, kaminda ku sirugia plástiko ta wòrdu apliká pa korehí kondishonnan médiko eksistente. Nos ta kubri varios prosedura, di operashonnan simpel manera eliminashon di frèt pa medio di un aparato laser, te sirugianan pionero.
Tratamentu i Servisionan
Spesialista Sirugia Plástiko
Gustavo Koeijers - Siruhano Plástiko
Vito Koeijers, M.D. ta un sirugano plástiko rekonstruktivo ku ta spesialisá den operashonnan di pechu en general i espesialmente rekonstrukshon di pechu. E ta kere den kuido médiko a base di balor pa asina duna su pashènt e miho kuido posibel ku ta kuadra ku nan deseonan i e posibilidatnan. Dr. Koeijers tin training ekstensivo riba tereno di maneho di problemanan di sirugia plástiko general i malesanan i ta keda den kontakto regular ku koleganan pa mehorá kuido i resultado pa su pashèntnan.
Dr. Koeijers a nanse i krese na Kòrsou i a biba pa hopi aña na Hulanda, promé ku e la regresá su pais natal. E ta miembro di varios sosiedat profeshonal, manera entre otro e ‘Nederlandse Vereniging voor Plastische Chirurgie’, ‘International Confederation for Plastic Reconstructive & Aesthetic Surgery’ i e ‘European Association of Plastic Surgeons’.
Joost Staudt -Siruhano Rekonstruktivo di Man i Plástiko
Joost Staudt MD ta un siruhano plástiko, rekonstruktivo i di man. Den su promé 14 añanan di su karera el a traha den un di e sentronan mas grandi di siruhia di pechu i den e sentro di Red Cross burn renombrá na Bijverwijk, Hulanda. Ademas el a kuminsá na Blooming Palstic Surgery kaminda ta spesialisá den proseduranan den kosmétika di kara, nanishi i pechu. Dr. Staudt ta mantené su mes semper na altura di e desaroyonan resien i téknikanan den siruhia plástiko dor di bishita kongresonan internashonal i bishita koleganan rònt mundu. So moto ta krea espektativanan realístiko.
E la nase na Paramaribo, Surnam i a wòrdu lanta na Hulanda. Un parti di su estudio médiko a wòrdu hasi na St. Elisabet hospital na Korsou. E ta un miembro di e sosiedat Hulandes di siruhia plástiko i di sosiedat Hulandes di Siruhia Kosmétiko.


text:
“Falta dies dia pa Conseho di Minister di Reino reuni atrobe riba e condicionnan cu a wordo poni pa otorga e sosten financiero. Pa loke ta trata Aruba ainda nos ta den un incertidumbre – tambe sector priva – riba e posicion cu Gobierno lo tuma pa loke e pakete cu a wordo poni na juli ultimo riba mesa,” asina miembro di Parlamento, mr. drs. Richard Arends, a bisa. “Fraccion di AVP tabata hopi cla cu e base legal di e rijkswet pa crea e entidad di reforma no ta esun constitucionalmente correcto.” Arends ta spera cu Gobierno bin back Parlamento prome cu e fecha aki y no dos dia prome cu reunion di Conseho di Minister di Reino ora cu Parlamento ya no por haci nada mas. Prome Minister a bandona sala durante e ultimo reunion y Parlamento no por a hiba un discusion profundo y al caso riba e tema aki.
Parlamentario Arends ta referi enfaticamente na e base legal di e rijkswet. “Mi no kier ni habri e discusion riba e falta di conseho, tampoco proporcionalidad ya cu Hulanda tabata usa esaki como un condicion sine qua non pa otorga sosten di likides. Tampoco mi kier referi riba henter e discusion di autonomia.” Segun fraccion di AVP articulo 38, inciso 2, no ta esun corecto pa por canalisa esaki. Durante reunion den Parlamento, fraccion di AVP a bin cu sugerencianan pa en todo caso pone Raad van State na altura di e preocupacionnan cu ta biba aki na Aruba y na momento cu yega na un decision pa pidi un conseho formal na Raad van State den liña di e Rijkswet Koninkrijksgeschillen.
“E articulonan di cooperacion den Statuut no a wordo traha pa por forsa cooperacion, ni tampoco eleva asuntonan di Pais na asuntonan di Reino, sino pa areanan unda cu bo tin mester di uniformidad huridico y necesidad muto,” Arends a splika. “E rijkswet cu e tin riba mesa pa creacion di e entidad di reforma, ta haci partinan di e Constitucion Hulandes aplicabel pa Aruba: algo cu constitucionalmente no ta posible. Staatsregeling di Aruba, Corsou y Sint Maarten tin articulonan identico pa crea entidadnan publico, manera un organo administrativo suficientemente leu di Gobierno y Parlamento (zbo). Nos Staatsregeling y articulo 38, inciso 1, di Statuut ta brinda e base legal correcto cu suficiente garantia pa Hulanda.”
Segun Arends, cu e rijkswet cu tin riba mesa, no solamente parti di constitucion hulandes ta bira aplicable pa Aruba, pero tambe leynan hulandes y maneho di mandatarionan hulandes. “Organonan di Pais Aruba – Parlamento y Gobierno – no por cede nan podernan constitucional sin mas: Parlamento no por cede su poder legislativo, ni Gobierno por cede su poder ehecutivo na un un organo di un otro pais.” Aki Parlamentario Arends a hasi distinccion den poder constitucional y poder politico cu ta wordo usa tin biaha como sinonimo den e discusion publico riba e acuerdo cu Hualnda.
E entidad di reforma lo mester ehecuta loke ta acorda den e paketenan di reforma, pero tambe cualkier reforma cu e entidad aki ta haña necesario. Maneho di Gobierno por wordo overrulled y Parlamento mester percura pa aproba e leynan necesario. Arends ta sigui splica cu esaki no ta constitucionalmente posible. “Ni cu Aruba dicidi esaki unilateralmente y cu mayoria absoluto den Parlamento. Pa duna e entidad e competencianan aki y limita efecto di e poder legisativo y ehecutivo ta posible solamente cambiando Statuut. Mescos ta conta pa eleva asuntonan di Pais pa bira asuntonan di Reino. Pa cambio di Statuut tin un caminda prescribi pa por haci esaki posibel. No por haci esaki di carambola via un rijkswet”.


text:
The content originally appeared on: Diario
ORANJESTAD (AAN): Minister di Husticia y Asuntonan Social Sr. Rocco Tjon ta atendiendo e “90th Interpol General Assembly” na India,
cual ta enfoka riba combati crimen organisa, crimen financiero y corrupcion. Na e apertura di e congreso aki, caminda 195 pais ta participando, Prome Minister di India Sr. Narendra Modi a enfoca riba e importancia pa combati crimen financiero, crimen organisa y corrupcion.
Jurgen Stock, kende ta e Secretario General di Interpol, a splica riba e importancia di siguridad global cu ta wordo estableci a traves di cooperacion y compartimento di informacion. Banda di esaki, Presidente di Interpol, Sr. Ahmed Naser Al-Raisi, a splica e importancia di e colaboracion entre e 195 paisnan cu ta miembro di Interpol. Pa esaki, Interpol ta pone e tecnologia pa “gather information” disponibel pa asina, analisa informacion y comparti esaki.
Segun e mandatario, e ta importante pa Aruba por haci mucho mas uzo di e diferente iniciativanan cu Interpol ta brinda paisnan cu ta miembro. E oportunidadnan aki ta diverso for di ayudo den combati crimen te cu “capacity building” pa esnan cu ta traha den e aparato Hudicial.
E agenda strategico di e Ministerio di Husticia y Asuntonan Social, cual a wordo comparti cu Parlamento di Aruba, ta netamente enfoca riba e puntonan aki. E dianan nos dilanti durante e congreso, banda di e programa oficial, e delegacion di Aruba lo hiba diferente combersacionnan cu representantenan di Interpol y delegacionnan di otro paisnan, pa asina fortifica e puntonan menciona.


text:
Pa medio di esaki Ministerio Publiko ta rekorda tur suidadano ku resientemente a risibi un “kennisgeving” of un “eerste aanmaning” pa nan pasa e siman aki pa paga nan but.
Info OM:
Pa medio di esaki Ministerio Publiko ta rekorda tur suidadano ku resientemente a risibi un “kennisgeving” of un “eerste aanmaning” pa nan pasa e siman aki pa paga nan but.
Tene kuenta ku e but ta kaduka e siman aki. Si no pasa ofisina di Paga Bo But na Waaigat e siman aki, e but ta subi.
Por paga tambe na banko (MCB, Giro, RBC, Banco Caribe) of via Pagafasil, basta pone tur informashon relevante i importante riba e transakshon !
Mientrastantu ta atverti ku kontrolnan ta kontinuá i “pakkans” pa keda gará ta bai oumentá. Evita problema i paga bo but !


text:
Diabierna anochi polis alrededor di 7:11 pm a presenta cu urgencia dilanti Doña Clara Building den Playa p’un caso di hincamento. Un total di tres patruya di polis di polis a presenta n’e sitio.
Ora a yega, testigo a conta cu un grupo di hende homber a bosha y agredi te hinca un hoben. Mirando cu e hoben tabata herida, a lag’e sinta mientrastanto den un di e negoshinan pendiente yegada di ambulance.
Polis a tuma declaracion di varios testigo, kende lo contribui n’e proceso investigativo. Claro, camara di siguridad den e area lo yuda grandemente pa saca afo ken t’e agresor.
Durante henter dia, tur cos tabata relativamente keto den cuadro di desaroyo policial, pero asina cu solo a baha, a cuminsa nota mas movecion. E team forensico di polis tambe a presenta n’e sitio.


text:
Palm Beach – Diadomingo den oranan di marduga polis ta wordo pidi pa bay na un cas na Palm Beach, caminda un habitante lo a mira un persona desconoci den su cura di cas. Patruya di Noord mesora ta bay na e cas.
Na yegada polis ta bin topa cu un conoci di nan, e doño di cas ta splica nan cu e tabata den su cas y tabata mira wak e homber desconoci pe, buscando algo den su auto.
Mesora polis ta detene e homber aki cu ta conoci pa haci hopi fastioso den e area di Noord. Transportwagen di polis a transport’e pa warda di polis.


text:
ORANJESTAD – Durante un anuncio special diadomingoatardiriba Green Square, lider di Partido di Pueblo Arubano AVP Mike Eman a comparti cu un cantidadgrandi di simpatizante cu Sr. Richard Visser ta bekcomocandidato.
E ex Minister a tuma e decision akidunandooidona e responsabilidadcivico di traha pa suisla, manera e ta haci semper, peroawoatrobe di un manera mas directo. Visser semper a destaca pa su vision modernistacaminda e bienestar di e serhumano ta keda central.
Manera ta conoci, Visser a profundisadurante ultimo decadariba e terenonan di tecnologia e innovacion den enseñansa. E conocemento y experienciaadkiri ta loke e expertoaki kier pone nadisposicion pa un avance mas den e progreso di nosislaformandoparti di e ekipoprofesional y dedica di AVP.


text:
ORGANISACION DI SALUD MUNDIAL A DECLARA NOVEL CORONA VIRUS (2019-NCOV) COMO UN MALESA DI IMPORTANCIA PA SALUD PUBLICO DI EMEGENCIA INTERNACIONAL
ORGANISACION DI SALUD MUNDIAL A DECLARA NOVEL CORONA VIRUS (2019-NCOV) COMO UN MALESA DI IMPORTANCIA PA SALUD PUBLICO DI EMEGENCIA INTERNACIONAL
Pa medio di esaki Gobierno di Aruba, Ministerio di Turismo, Salud y Deporte ta anuncia cu awe dia 30 di januari 2020 pa mas o menos 3.45 pm ora local di Aruba, Organisacion di Salud Mundial (WHO) a declara Novel Corona Virus (2019-nCoV) como un malesa di importancia pa salud publico di emegencia internacional (Public Health Emergency of International Concern, PHEIC).
E motibo cu WHO a haci esaki ta pasobra tin paisnan no ta bon prepara y pa nan por haya entre otro fondonan pa por prepara miho.
Kico esaki ta significa pa Aruba. E situacion ta keda mescos solamente cu e ta hisa e nivel di prepara nos mes. Ta mas pro-activo den nos sistema di salud pa e momento cu tin un caso sospechoso, atende mas diligente posibel. Cu esaki kiermen cu e sistema di vigilancia mester ta hopi atento pa detecta un caso trempan. Pa asina por isola y maneha e caso sospechoso segun proceduranan vigente.
Aruba NO tin ningun caso sospechoso te na e momentonan aki. Si tin cualkier informacion nobo of adicional, claro despues cu verifica esaki, Gobierno di Aruba lo comunica esey na pueblo mas lihe posibel.


text:
Nos bisiña Barbados a dal un paso importante den su proseso di emansipashon polítiko. Despues di 55 aña di independensia Barbados ta bira un repúblika. Esaki kier men ku un hende di Barbados ta Hefe di Estado i no e Reina di Reino Uní.
Hopi pais den Karibe ku a logra nan independensia di Gran Britania den pasado a keda mantené e Reina komo Hefe di Estado. Asina aki Barbados ta djòin mas isla Karibense ku ya a kibra ku e monarkia Britániko: Trinidad & Tobago, Guyana i Dominica. Ta premirá ku mas isla/pais den mundu lo sigui e ehèmpel aki manera Jamaica i New Zealand.
Monarkia pa e isla korektamente ta un sistema totalmente anti-demokrátiko. E rason prinsipal ku Barbados a tuma e paso aki ta ku nan a demostrá di a manehá nan independensia na un manera satisfaktorio i ku nan mes mester asumí e responsabilidat di hefe di estado.
Remarkabel ta ku Barbados tabata riba e lista di Nashonnan Uní di paisnan no-independiente (List of former Trust and Non-Self-Governing Territories) te 1966. Nos, foi 1955 kaba no tabata riba e lista aki pasombra nos tabata “asina leu kaba riba kaminda di outonomia” i por a kombensé hefatura di Nashonnan Uní di esaki.
Sinembargo nos no a sa di manehá nos outonomia na drechi i p’esei nos no a sa di kombensé pueblo i krea konfiansa ku nos mes por asumí (mas) responsabilidat. Kòrsou un tempu tabata kana dilanti riba e plano di emansipashon polítiko den Karibe, danki na nos pionero mr. dr. Moises da Costa Gomez.
E sońo di e emasipadó grandi di Barbados, Errol Barrow, a bira realidat. No tabata un milager, pero trabou duru i sakrifisio. “Blood, sweat and tears”, e aktual Promé Minister Mia Amor Mottley a bisami na 2008 na Bridgetown, Barbados. Pabien pueblo di Barbados.
Nos bentaha a evaporá i nos ta “den reverse”. No por ta un sorpresa ku e kara di e busto di Dòktor na Bottelier ta parse mas tristu kada aña.
Willemstad, Kòrsou.


text:
Tumba – Dialuna mainta den careda di 9:30 polis y brandweer a wordo manda na un adres na Tumba. Aki nan información a drenta cu un señora lo a scucha un explosion grandi of un sonido masha duro mes.
Na yegada di polis a papia cu un boter di gas lo a explota, pero esaki no tawata corecto.
Informacion haya for di brandweer ta papia cu tawata tin trabounan andando ariba e dak di e cas y e boter di gas chikito usa pa cende candela a cay y keda draai rond abou cu presion. Di un of otro manera e homber a logra controla e situacion. Asina mes e candela cu tawata keda sali di e tanki di gas a kima varios cos y parti na e cas.


text:
Conferencia Linguistico Internacional na Aruba
E di 20 Conferencia Bienal di Society for Caribbean Linguistics (SCL) ta tuma luga na augustus proximo. Esaki lo ta di dos biaha cu Aruba ta escenario di e conferencia di SCL cu ta wordo organisa cada dos aña. Na 1980, bou di vice- presidencia di Ramon Todd Dandaré Mag. Ling., a tene e conferencia linguistico internacional di SCL na nos isla. Fundacion Lanta Papiamento (FLP), Biblioteca Nacional Aruba (BNA), Instituto Pedagogico (IPA) y Departamento di Cultura Aruba (DCA) ta anfitrion di e evento aki. Nan ta trahando duro pa realisa e proyecto grandi, hunto cu otro instancia local manera, Departamento di Enseñansa, Universidad di Aruba, Grupo Corector di Papiamento y Fundacion Bon Nochi Drumi Dushi. Kico ta Society for Caribbean Linguistics (SCL)? Society for Caribbean Linguistics (SCL) ta un sociedad academico linguistico cu ta studia idioma den Caribe. E sociedad ta publica tur e resultadonan di e investigacionnan cu e ta haci riba tereno di idioma crioyo. SCL a cuminsa cu su trabounan na fin di decada 60. Na 1968 tabatin e Conferencia Linguistico Crioyo na Mona Campus di e Universidad di West Indies na Jamaica. Durante e conferencia aki a lanta SCL. Cuater aña despues na Trinidad & Tobago SCL a keda formalmente estableci y na 1976 SCL a tene su prome conferencia internacional na Universidad di Guyana. Desde e tempo ey SCL ta tene un conferencia cada dos aña na un pais diferente den Caribe. E prome presidente di SCL tabata profesor Frederic Gomes Cassidy di Jamaica kende a biba gran parti di su bida na Merca (1907 – 2000). E linguista Arubiano Ramon Todd Dandaré tabata vice- presidente di e sociedad aki na 1980. Dos aña despues el a bira presidente di SCL.


text:
Mei ta habri cu e edicion di Focus Digital Magazine di e luna aki, cu tin riba su portada Tiana De L’ Isle, cu ta splica con ser mama a cambia su bida completamente. E ta tuma tempo pa haya e balans di trabou, famia y bida social bek. Tiana hunto cu su pareha, Rupert Thijsen, a combersa bon cu otro pa asina poco poco por yega na un bon balans. Su yiunan, Ryzen Seajay y Raiden Sidney, a siñ’e tin hopi mas pasenshi. Nan a trece felicidad y un amor inmenso, cu pa Tiana hasta den e momentonan menos leuk su curason ta yena cu puro amor.
E dia cu Louise Rasmijn a haya sa cu e lo bira wela e tabata super contento y feliz. Un deseo cu porfin a wordo cumpli, cu e tambe lo haya un nieto despues cu su rumannan mas jong cu ne, ya tabatin 9 nieto. Louise su bida a cambia drasticamente desde yegada di su prome nieta. Pa un persona cu tabata gusta su trabo y trahando pa 39 aña, pa e dicidi di kita for di trabou pa wak pa su nieta. Pa Shelby e yegada di Isabelle a cambia su perspectiva riba bida. Estilo di bida a cambia, pero e ta mira esaki den un luz di positivismo. E no lo haci nada diferente compara cu su mama, cu ta un bon mama y awo un super wela
Durante e trayectoria di revista FOCUS e highlight pa e luna di mei ta e bunita celebracion di Dia di Mama. Na aña 2019 a ilustra un di e portadanan mas adorabel y memorabel, cu tabata di Yelitza Domacassé-Helmeyer hunto cu su morocho, Joah y Jeyah. Nan a nace dia 13 februari 2018, y tempo di e photoshoot nan tabatin 14 luna. Yelitza ta duna un update con e ta experienciando e crecemento di Jeyah y Joah, cu aunke nan ta morocho ta 2 mucha completamente diferente.
Lo sigui elabora mas di e interesante contenido FOCUS Digital Magazine di e luna di mei den e siguiente posts durante e dianan venidero. E revista ta accesibel via Apple iStore, Android Google Play Store y www.focus.aw (Menu Tab FOCUS DIGITAL)


text:
Awe ta Dia Mundial di Poblashon ku ta den lus di e echo ku na 2022 nos lo yega un poblashon global di 8 mil mion. Esaki ta un kresementu di mil mion den último 11 aña. E kresementu no ta pasombra hende muhé ta haña mas yu (fertilidat), pero mas bien resultado di avansenan den sektor i medisina ku ta alargá bida di hende. E kresementu ta trese sinembargo hopi reto: seguridat di alimentashon, garantia di oportunida i derechi igual pa tur hende.
Na Kòrsou nos poblashon no ta krese, pero ta bira prekupantemente chikí i bieu. Banda di fertilidat abou, nos poblashon a kremp for di 2010 ku 10,000 pasombra mas hende a bai ku hende a bin. Ta bon pa realisá ku un poblashon chikí ta trese reto i problema pa nos. No t’asina ku ménos hende tin, mas kos tin pa parti.
Un poblashon ku ta dekresiendo tin konsekuensia negativo pa desaroyo ekonómiko, ‘cost of doing business’, poder di kompra, konsumo, kompetitividat, gastu di kuido, sentido di soledat i produktividat. Esaki ta resultá kaba den kantidat di kas pará bashí, skolnan ku tiki alumno, problemanan ku fondonan di penshon. Prekupante ta e fuga di e klase medio i ‘brain drain’.
Ta komo si fuera nos no ta realisá ku nos situashon aktual ta un bòm ku lo èksplotá si no atendé ku nos problema. Mester di un manheho demográfiko. Mester atendé e kuestion aki no solamente den sektor públiko, pero tambe privá. Kisas mas importante ta pa nos bira konsiente ku nos tin un problema ku ta vislumbrá di bira grandi i inmanegabel.
Willemstad, Kòrsou


text:
The content originally appeared on: Diario
Politica barata mester wordo reemplasa enfrente futuro serio
Turistanan tambe ta victima di inflacion na nan pais
Recesion 2023 ta exigi atencion di tur gremio di Aruba
ORANJESTAD(AAN)- Politica barata na Siglo 20 a haci cu Aruba a cay den uno di su pio momentonan ora e Pueblo di Aruba a wordo uza pa politica barata, cu no a guia Aruba segun concenshi y saber.
Te awe Aruba mester lucha cu un debe nacional cu a wordo causa na momento cu wega politico a wordo hunga cu BBO na momento cu mundo a conoce recesion, cu a afecta Aruba tambe.
Si na 2009 Aruba no por a realisa cu e mester tabata sumamente cuidadoso cu un recesion mundial y kico esaki ta nifica, awe e gran berdad ta presenta su mes y henter mundo ta na haltura cu recesion ta nifica problema financiero serio pa e pais, pa comercio y pa e trahadornan.
E epoca di turismo 2022-2023 sigur ta importante na momento cu ya nos a drenta luna di October y asina na porta di loke mester ta inicio di e temporada financieramente y economicamente productivo pa e pais.
Kico e situacion mundial lo haci cu empresanan na Aruba? Cuanto placa e turistanan lo gasta y con nan lo trata di baha nan gastonan cu resultado pa e entrada di tur hende y instancia cu ta presta servicio na turismo?
Nos mester para keto na e realidad aki pasobra e hecho cu un cierto cantidad di turista ta bini Aruba, no ta e factor determinante pa e produccion turistico.
Cuanto placa e turista tin disponibel pa paga durante vacacion si tene na consideracion e gastonan grandi cu hende tin pa biba na Merca, Hulanda y rond mundo?
Wega politico mester stop na Aruba y na prome lugar no mester mara e gastonan di coriente y awa na wega politico y forma pa dal gobernantenan den un situacion cu mundialmente bida a bira mas caro y mas peligroso.
E turista ta paga mas na awa y coriente na su cas tambe y esaki ta haci cu e por tin menos den su cartera pa e gasta na Aruba.
Na un forma sumamente consciente Aruba mester drenta e temporada di turismo dilanti porta y tene na consideracion tambe cu cualkier momento por surgi situacionnan, cu por afecta e cantidad di turista cu Aruba ta spera di ricibi.
Ta conoci cu hopi turista ta planifica nan gastonan hopi tempo adelanta y e hecho cu nan a book pa por bini Aruba prome cu problemanan mundial a culmina, tambe por haci cu nan ta bini Aruba pero cu e placa cu ta spera cu nan lo trece.
E situacion mundial ta sumamente alarmante y cualkier problema serio na nivel politico internacional por mishi cu turismo cualkier momento durante e temporada 2022-2023.
Tur cu ta participante den e sector turistico mester laga sano juicio prevalece enfrente un ala di economia sumamente fragil, cu turismo ta keda.
Awe mester prepara pa entrada pa e temporada halto di turismo pero mester realisa cu e turista ta habitante di planeta Mundo, cu ta wordo confronta cu situacionnan sumamente serio pa cual mester ta prepara.
Tur gremio na Aruba y sigur e sector politico cu mester di voto den eleccion, mester comprende cu na e momento aki mester biba cu e realidad di un momento den problema serio.


text:
Motibo pa e encuentro aki ta cu Mandy Villasmil na maart venidero lo bay participa den e gemeenteraadsverkiezingen/eleccion municipal di Den Haag.
Den e combersacion Mandy a bisa cu su meta ta pa representa e populacion di Caribe Hulandes biba na Den Haag, especialmente e hoben studiantenan. Mandy ta number 8 riba lista di e partido local āCDA Den Haagā.
Minister Besaril tin hopi aprecio pa hobennan Arubano cu interes den politica, ta desea Mandy tur clase di exito den su intencion na drenta e conseho municipal di Den Haag y di logra su meta, ta spera cu e lo ta un di motornan pa e municipio keda tene cuenta na tur momento di e pluralismo y multiculturalidad cu e ciudad ta representa na Hulanda.


text:
Ramsar ta un nomber unico cu un mama y tata a duna nan baby? Un app nobo-con pa jega na unda? Of tratado international?
Dia 2 di Februari ta marca e fecha cu mundo ta celebra y fecha cu a adopta e tratado International Convention on Wetlands cu a tuma lugar na e ciudad Irani, Ramsar.
Ramsar ta un nomber unico cu un mama y tata a duna nan baby? Un app nobo-con pa jega na unda? Of tratado international?
Dia 2 di Februari ta marca e fecha cu mundo ta celebra y fecha cu a adopta e tratado International Convention on Wetlands cu a tuma lugar na e ciudad Irani, Ramsar.
Aruba su Ramsar area asigna ta Spaans Lagoen. Ta importante pa preserva y tene e area den forma sano pa e por sirbi como un barera den casonan extremo di mal tempo. Na otro partinan di mundo e ta yuda speed up e proceso di recupera y bolbe bek den forma original den caso di desasternan, sirbiendo como filtronan natural y restaura nutrientenan den e suelo.
E aña aki 2017 e comittee di Ramsar Convention di Wetlands a aproba e tema Wetlands for Disaster Risk Reduction e tema escohi tin como meta pa concientiza pueblo y pone enfoke riba e rolnan importante di wetlandsnan. Pa e wetlandsnan tin e rol aki nan mester ta den situacion sano pa yuda reduci e impacto di situacionanan extremo manera inundacion, secura of horcan. Wetlandsnan ta sirbi manera un buffer natural contra desasternan natural.
Tambe ora cu wetlandsnan ta bon maneha y protehi nan ta yuda comunidad nan recupera y pa por bai bek den forma original of hasta ta mihor prepara pa futuro eventonan desastroso.
Durante mal tempo botonan cu ta ankera dilanti Palm Beach ta bay sconde den Lagoen entre e caynan y tera firme.
Con nos por yuda mantene un wetland sano? Mester acesora cuanto wetland tin, con nan ta wordo usa of malusa? Con e wetland ta yuda proteha e area encaso di desaternan natural. Adopta practicanan cu ta segura sostenibiliad den termino largo. Esakinan ta inclui: controla piscamento illegal, y fenomeno di dumpmento di sushi. Un plan di maneho di e area cu limitenan pa cu cria y pesca y regula temporada y tipo di actividadnan permisibel den e area ta necesario. Tene e area limpi y zorg pa e canalnan di pasada di awa no ta blokea.
Lo ta hopi benificioso si organisa wetland area clean-up days. Bira un ambasador di wetland dus un persona cu ta vocifera pa protecion y maneho di e area. Uza awa conciente y cu cautela. Purba di No uza productonan toxico cu por laba bai pa un wetland. Y por ultimo, participa den accionan cu ta vocifera pa conservacion y restauracion di wetlandsnan.
Directie Natuur en Milieu kier a felicita Aruba ariba e dia aki y hasi un jamada pa yuda tene e areanan limpi. Si nota algun situacion dudoso den e area di e Spaans Lagoen por jama autoridadnan. DNM su website dnmaruba.org tin hopi informacion valioso pa cu naturalesa y medio ambiente. Bishita e site y tambe por Like nos Facebook pagina dnmaruba.


text:
les di Sabbatskol
otro idioma
Les di sabbatskol kuartaal 3, aña 2022, Titula: Den e krisol ku Kristu
Les 4: Mirando Kara di e Platé
Mirando Kara di e Platé
Lesa pa e siman aki:
Mat. 5:16, 1 Kor. 4:9, , Efe. 3:10, , Job 23:1-10, , Mat. 25:1-12, , Dan. 12:1-10, , Efe. 4:11-16.
TEKSTO PRINSIPAL:
"Nos tur, sin tin nada pa tapa nos kara, ta mira gloria di Señor manera den un spil i nos ta keda transformá den loke nos ta mira den e spil; nos ta haña mas i mas gloria pa medio di Spiritu di Dios" (2 Korintionan 3:18).
sabbat, 16-07-2022
Amy Carmichael a hiba un grupo di mucha na un platé tradishonal na India. Meimei di un kandela di karbon tabatin un panchi di dak doblá. Riba é panchi tabatin un meskla di salu, fruta di tamarein, i stòf di bloki. Inkorporá den e meskla akí tabatin oro. Miéntras e kandela tabata devorá e meskla, e oro tabata bira mas puru. E platé a saka e oro afó ku pinset i, si e no tabata sufisiente puru, e tabata pon'é bèk den e kandela ku un meskla nobo. Pero kada biaha ku e tabata remplasá e oro e tabata oumentá e kayente. E grupo a puntra: "Kon bo sa ki ora e oro ta purifiká?" El a kontestá: "Ora mi por mira mi kara den dje."-Amy Carmichael, Leaming òf God (Fort Washington, PA: Christian Literature Crusade, 1989), p. 50.
Dios ta tratando di purifiká nos, pa refiná nos manera oro, pa transformá nos den Su imágen. Esei ta un meta asombroso, i ta parse ainda mas asombroso ku, solamente ora ku nos ta pasa den krisolnan di bida, un karakter manera di Kristu ta desaroyá den nos.
Un Bista Riba e Siman: Ki rol sufrimentu tin den e proseso di purifikashon? Kon nos por komprendé tur esaki den e konteksto di e gran konflikto?
Studia e lès di e siman akí pa prepará pa Sabat, 23 di yüli. 41
41


text:
Sospechosonan bashando abao riba maneho dudoso di Benito Sevinger.
Dialuna october 24 e caso avestruz a continua den corte, den cual tin varios sospechoso hunto cu e sospechoso principal Benito Sevinger. Benito tin 5 acusacion serio contra di dje; 1)Falsificacion, 2)Estafa, 3)Labamento di Placa, 4)Abuso di funcion, y 5)Soborno. Riba e dia di dialuna a trata riba e caso Deshaun di Leoncita Arends. Banda di Benito tabata presente sr. Abath cu tabata director di DIP, Sra. Winterdaal y sr. Rojas.
Sra. Rojas ta declara na Landsrecherche cu el a entrega suma grandi di cash di Leoncita pa Benny.
Den corte a bin na cla cu un trahador di Leoncita, a declara na landsrecherche cu riba un dia Leoncita a dune un envelop basta grandi cu tabata contene basta placa den dje. E suma exacto e no tabata sa, sinembargo el a bisa cu mester tabata un suma di mas o menos 200 mil florin. El a tuma e envelop aki yen di placa y entrega esaki na Benny su cas. Leoncita a purba di descredita sr. Rojas, pero hues a bise flat cu e ta bo trahador y awor diripiente e no ta confiabel? Pues Hues no a guli e pilder di Leoncita. Sr.Rojas a keda para riba su declaracion cu e envelop tabata yen di placa. Poco poco e puyitonan ta saliendo for di bao di mesa den e caso aki. E acto aki ta reenforsa e acusacion di soborno contra Benny.
Algun hechonan alarmante cu a bin dilanti den e caso Avestruz
Hues su promer feit tabata cu segun e proces verbal Deshaun N.V. a wordo opgericht, dia 30 september 2015, door di señora Arends. Hues a sigui bisa cu: e peticion pa 1 (un) pida tereno a tuma lugar den luna di augustus 2015, y Benny a aprobe tambe (dezerzijds akkoord) den augustus 2015. Hues a puntra leoncita: si ta su persona a manda e peticion pa tereno na augustus 2015. Leoncita, man crusa, a contesta hues: cu e no ta bay contesta e pregunta ey. Den otro palabra, Leoncita no kier contesta pasobra e sa cu e contesta lo sink su mes y Benito ainda mas. Hues a remarca cu prome cu Deshaun a wordo opgericht, ya sra. Arends su intencion tabata pa bende e negoshi na juli 2015! Boso por keda keto, pero pueblo sigur por discerni boso actonan descabeya!
Hues na Abath: Leoncita a haci peticion pa un tereno y abo a dune dos! Abath a bisa cu e ta djis haci loke minister a instrui. Hues no por a comprende con por ta posibel con ta pidi tereno, sin tin un compania ainda, compania no tin capital, y asina mes director a dicidi pa aproba pa duna no un, pero dos tereno! Hues na Benny: Con bo por a bay di acuerdo cu e peticion pa tereno aki prome cu e compania a lanta? Hues a keda puntre varios biaha. No tabata tin garantia di banco pero toch tereno a wordo otorga. Manera e tereno a pasa a bende esaki pa 356 mil florin! Mientras pueblo ta lucha pa haya pida tereno ta keda wak e maniobranan di Benny y Leoncita pa gana placa bruto cu patrimonio di pueblo. Esaki ta e bon comun cu Mike ta apoyando? Esaki ta e transparencia y integridad cu Mike ta predica den su farsa comun? Laga nos keda serio si!
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper!


text:
Demostrando cu nan ekipo ta bon prepara pa maneha cualkier crisis
ORANJESTAD, Aruba: Caribe Wave 2017 tabata un ehercicio cu Departamento di Salud Publico (DVG) a participa na dje dia 21 di Maart y e tabata tin di haber cu un simulacro di un supuesto tsunami den Caribe. Diferente pais di Caribe a participa y organisacionnan internacional manera UNESCO y otro departamentonan den Caribe cu tin di haber cu maneho di desaster, a organisa e ehercicio aki.
Hefe di Seccion di Malesanan Contagioso y coordinador di crisis di DVG, Sharline Koolman-Wever a splica cu e forma con DVG a hacie ta cu nan a forma e luga como un centro di accion y nan a actua manera e tsunami tabata rumbo pa Aruba. E forma con a haci e Caribe Wave ta cu Departamento Meteorologico a avisa cu un maremoto a tuma luga y cu consecuencia tin un tsunami cu ta yega Aruba dentro di 1 ora y 10 minuut despues di e notificacion. Basa riba esey DVG a bin cu su team di accion pa traha y nan a sinta hunto pa mira kico ta e accionnan cu lo tuma luga.
“E accionnan ta describi den e draaiboek y nos mester a djis train pa mira si e draaiboek tabata funciona bon”, Sharline Koolman-Wever a expresa. A tuma nota si mester a haci adaptacion of drecha algun cos. DVG a manda un rapport di kico tur nan a haci dia 21 di maart ultimo. E team di accion di DVG tin un persona ta sinta cu Departamento di Calamidad pa haya tur informacion necesario y e ta bay bek cerca e team pa nan por tuma e accionnan necesario.
Departamento di Calamidad a informa DVG cu, como instancia, DVG a haya e “Silver Award” y na Aruba mayoria cu a participa a haya e “Bronze Award” of “Silver Award”. DVG ta contento di e logro aki. Un 2 aña pasa tambe DVG a participa y cu a bay mas riba e parti di alarma, pero e biaha aki a traha riba mobilisa hende.


text:
Recientemente famia Van Heesen-Laclé a pasa nan vakantie na Aruba y semper ta un momento pa pasa tempo cu Zayènne su mayornan. Nan ta hospeda na e cas, unda Zayènne mes a lanta como mucha y e ta mira un felicidad enorme cerca su yiunan tambe, ora nan hunga den e mesun hardin, cu tanto Zayènne a stima como mucha. Durante su vakantie, Zayènne a pasa tempo tambe cu su amistadnan y goza tur dia di e bunita awa blauw di Aruba.
Na momento cu Zayènne sali for di aeropuerto, e ta sinti e dushi biento di Aruba, cu ta yam’e bonbini. Esey ta un sentimento di puro felicidad, cu el a yega cas. Loke mas Zayènne ta haya falta di su isla, ta e conexion cu lama. Como mucha nan a lanta, cu tur dia nan ta core den auto band’i lama, ya cu esey tabata e ruta pa nan bay scol y despues di scol, casi tur dia, tabata bay lama. E sintimento di santo fini contra su pia, e zonido di e baybin di e olanan, e bunita blauw di e awa, ta algo magico pa Zayènne y tin diferente beach di Aruba, cu ta bon ancra den su curason. Sin kita afo, e falta cu tambe e ta sinti di su famia- y amistadnan.
Dene e edicion di FOCUS pa e luna di october a realisa un entrevista cu Zayènne Van Heesen-Laclé unda e ta comparti su pensamento tocante e desaroyo di Aruba y ta bisa cu e ta spera cu no ta asina leu, pero nos ta yegando na e punto, cu Aruba ta bira victima di su propio exito economico. Nos ta un isla chikito y e balansa, pa yega na un desaroyo sostenibel den su opinion no t’ey. E rapidez den cual nos ta yena nos costa cu condominiums y ainda mas hotel, a costo di naturaleza y serenidad, na beneficio financiero di un grupo chikito, ta alarmante. Zona di trankilidad of naturaleza ta birando un scarcedad.
E potretnan hunto cu e entrevista ta dia cu e yiu mayor di Ariën y Zayènne, Zarah-Sophia Aimée, a celebra su Prome Santa Comunion. E pareha tin 3 yiu: Zarah-Sophia Aimée (8), Oliver (6) y Laurent (2).
Fotografo: Yvette Moeskops


text:
17 di yüni
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
17 di yüni ta e di 168 dia di aña (169 den un schrikkeljaar) riba e kalènder gregoriano. Ta resta 197 dia pa e aña terminá.
A sosodé[editá | editá fuente]
- 1944 - Islandia ta independisá di Dinamarka.
- 1977 - Na tur seis isla di Antias Hulandes a tuma lugá e elekshon pa Parlamento di Antias Hulandes.
A nase[editá | editá fuente]
- 1862 - Willem Hoyer (f.1953), poeta, eskritor, músiko, kompositor i historiadó di Kòrsou.
- 1980 - Venus Williams, tenista i diseñadó merikano
A fayesé[editá | editá fuente]
- 1970 - Amador Nita (48), sindikalista, aktivista politiko i minister di Kòrsou.
A selebrá/konmemorá[editá | editá fuente]
- Dia Mundial pa Kombatí Sekura i Suelonan Degradá